Deo analitičara srezao je poslednjih dana, zbog negativnog efekta koronavirusa, procene rasta kineske ekonomije za ovu godinu. Prošle godine je kineska ekonomija rasla 6,1 odsto, dok je 2018. rast iznosio 6,6 procenata.\nANZ zasad zadržava celogodišnju prognozu rasta BDP-a na 5,8 odsto, iako se kineski rast u prvom tromesečju verovatno smanjio sa 5,9 na 5 procenata.\n"Industrijska aktivnost i izvoz će se smanjiti zbog smanjenja broja radnih dana", rekli su ekonomisti ANZ-a. "Aktivnost lanca snabdevanja biće prekinuta, jer je Vuhan veliko industrijsko središte u centralnoj Kini."\nEkonomisti Citigroupa očekuju da će tokom cele godine rast Kine usporiti sa njihove prethodne prognoze od 5,8 na 5,5 odsto. Kazali su da će se negativni privredni uticaj verovatno fokusirati na prvi kvartal.\n"Pažljivo dozirane državne intervencije biće ključne za ublažavanje ekonomskog šoka i održavanje socijalne stabilnosti", dodali su u napomeni.\nEIU prognozira da bi širenje koronavirusa moglo smanjiti rast realnog BDP-a u 2020. godini za 0,5 do 1 procentni poen od svoje osnovne prognoze od 5,9 odsto, ako se epidemija razvije u onu uporedivu sa SARS-om.\n"Vlada će sprovoditi ograničenja na putovanja i pošiljke, što će uzrokovati poremećaje u poslovnoj aktivnosti", rekao je Imogen Page-Jarrett, analitičar u sektoru istraživanja. "Ako bude proglašena epidemija, rastući izdaci za zdravstvo za lokalne samouprave ograničiće prostor za potrošnju u drugim područjima".\nMacquarie je smanjio prognozu rasta kineskog BDP-a u prvom kvartalu sa 5,9 na 4 procenta. Takođe smanjuju procenu celogodišnjeg rasta BDP-a s 5,9 na 5,6 odsto - pod pretpostavkom da epidemija koronavirusa bude pod nadzorom do drugog tromesečja ove godine, rekao je Larry Hu, glavni ekonomista za Kinu.


Izvor: Blic arhiva vesti 12.07.2017 - Naslovi.net\nOd početka godine otkriveno je 2.228 komada falsifikovanih novčanica, a od toga najviše od dve hiljade, hiljadu i 500 dinara. Lažnjaka ima i među evro novčanicama i to najviše od 50 evra, kao i među dolarskim stotkama, pa oprez nije naodmet. Na… »\nMerkel: Još nema punih efekata mera ECB\nMonetarna politika Evropske centralne banke (ECB) još uvek ne daje efekte koje bi Nemačka želela da vidi, izjavila je danas nemačka kancelarka Angela Merkel. Takva njena izjava dolazi posle višegodišnjih ultralabavih mera ECB namenjenih podizanju… »\nAMSS: Neohodna veća pažnja zbog radova na putevima\nAuto moto savez Srbije (AMSS) apelovao je večeras na vozače da više pažnje obrate na deonicima na kojima se izvode radovi i da poštuju saobraćajnu signalizaciju. AMSS je naveo da vozače večeras očekuje umereni intenzitet saobraćaja a da… »\nBlic: AMSS: Večeras umeren saobraćaj bez prekida i zadržavanjaBlic: Saobraćaj umeren, čekanja na granici do 30 minuta\n12.07.2017 Blic, kategorije


Crna Gora: I Lekić i Vujanović tvrde da su pobedili na predsedničkim izborima! :: REPORTER - Nezavisni onlajn magazin\nGLAVNA > SVET > Crna Gora: I Lekić i Vujanović tvrde da su pobedili na predsedničkim izborima!\nFilip Vujanović će izgleda doživeti istu sudbinu kao profesor psihologije iz Sarajeva Boris Tadić koji se protivustavno kandidovao po treći put za predsednika Srbije i izgubio od Nikolića. Vujanović se takođe protivustavno kandidovao po treći put za predsednika Crne Gore i - izgubio!\nNa osnovu 97 odsto prebrojanih glasačkih listića, mogu da kažem da su građani Crne Gore većinski glasali za mene. Vujanovićevo proglašenje izborne pobede predstavlja državni udar, kazao Lekić\nPODGORICA - Nezavisni predsednički kandidat Miodrag Lekić proglasio je večeras pobedu na izborima za predsednika Crne Gore, tvrdeći da je osvojio 50,5 odsto glasova, a njegov protivkandidat iz DPS-a Filip Vujanović 49,5. Na osnovu 97 odsto prebrojanih glasačkih listića, mogu da kažem da su građani Crne Gore većinski glasali za mene, kazao je Lekić novinarima u Podgorici.\nVujanović je prethodno takođe proglasio izbornu pobedu, tvrdeći da je osvojio 51,3 odsto glasova, a Lekić 48,7. Lekić je kazao da Vujanovićevo proglašenje izborne pobede predstavlja državni udar.\nPoručujem im da krađu nećemo priznati, istakao je on.\nDuplo slavlje u Podgorici\nPristalice oba kandidata za predsednika, i Filipa Vujanovića i Miodraga Lekića, počele su slavlje u Podgorici, nakon što su večeras njihovi izborni štabovi proglasili pobede. Pristalice Vujanovića i Lekića okupili su se u velikom broju ispred izbornih štabova dvojice predsedničkih kandidata, gde slave uzvikujući pobedničke parole.\nFilip Vujanović novinarima u Izbornom štabu DPS-a je rekao da je njegova pobeda demokratski iskaz volje građana Crne Gore. Vujanović se kazao da rezultat izbora ne može biti sporan. On se zahvalio svima koji su glasali za njega, navodeći da će naredni predsednički mandate biti posvećen afirmaciji Crne Gore, njenom ekonomskom napretku i evropskim integracijama.\nLekić: Pozivam građane da ne nasedaju na provokacije DPS, sačekajte do sutra\nLekić je, s druge strane, takođe proglasio pobedu na izborima, navodeći da je osvojio 50,5 odsto glasova, a Vujanović 49,5.\n"Poručujem im da krađu nećemo priznati. Pozivam građane da ne nasedaju na provokacije DPS-a", istakao je on.\nMiodrag Lekić pozvao je večeras svoje pristalice, okupljene ispred Izbornog štaba u Podgorici, da se raziđu i sačekaju sa slavljem za sutra, kada će Državna izborna komisija zvanično saopštiti rezultate izbora.\nVeliki broj Lekićevih pristalica okupio se ispred njegovog Izbornog štaba, nakon što je opozicioni predsednički kandidat proglasio pobedu na izborima. Državna izborna komisija, koja je nadležna za saopštavanje zvaničnih rezultata, još se nije oglasila. Lekić je rekao da su se nepravilnosti desile u Rožajama, odakle je došlo neprirodno mnogo glasova za Vujanovića.\nNa predsedničkim izborima u Crnoj Gori glasalo je oko 64 odsto upisanih birača.\nDanašnji predsednički izbori bili su šesti od uvođenja višestranačkog sistema u Crnoj Gori, odnosno drugi nakon sticanja nezavisnosti 2006. godine.\nGrađani Crne Gore glasali su na 1.169 biračka mesta, a birališta su bila otvorena od sedam do 20 sati. Pravo glasa na izborima imalo je 511.405 građana Crne Gore.\nIzborni proces pratile su posmatračke misije OEBS-a i Parlamentarne skupštine Saveta Evrope.\nMetodolog Miloš Bešić ocenio je da zbog kontradiktornih rezultata koje su saopštili izborni štabovi dvojice predsedničkih kandidata u Crnoj Gori, treba sačekati da se oglasi Državna izborna komisija (DIK).\n"DIK je uvek bila na visini zadatka i ta institucija je jedina legitimna da saopšti rezultate izbora", kazao je analitičar Bešić u specijalnoj emisiji Televizije Crne Gore posvećenoj predsedničkim izborima.\nUkazao je da je od toga ko je pobednik izbora, važnija politička stabilnost u zemlji.\nМолимо вас да ископирате овај текст: a778fcf85b42


Nacionalna kampanja za bezbednost u saobraćaju\nŠiri dalje - „Kad pijem-ne vozim!“\nOd 2008. godine, kontinuiranim akcijama pod sloganom „Kad pijem-ne vozim!“, Apatinska pivara u saradnji sa Upravom saobraćajne policije MUP-a Republike Srbije nastoji da podigne svest javnosti o odgovornom ponašanju prema sebi i drugima i da skrene pažnju svim vozačima o rizicima kombinovanja alkoholnih pića i vožnje. Svake godine akciju prati TV i bilbord kampanja koja je i ove godine u toku za vreme Beer Festa i Guče.\nKampanja ima za cilj da skrene pažnju svim vozačima na rizike kombinovanja alkoholnih pića i vožnje, trajaće i cele godine, a sada je Apatinska pivara osmislila web aplikacije za mobilne telefone. To je zabavna i jednostavna igrica na mobilnom telefonu na osnovu čijih rezultata onaj ko igra može dodatno da proveri da li spreman da sedne za volan automobila. Kako bi se privukao što veći broj učesnika, osmišljena je posebna aktivacija u cilju promovisanja web aplikacije za mobilne telefone koju će Apatinska pivara sprovesti u toku ovogodišnjeg Beer Festa. Aktivacija je zamišljena tako što će promo devojke u garaži UŠĆE šoping centra i drugim određenim parkiralištima sačekivati vozače i „zaključati“ točkove njihovih automobila kartonskim ključem, te im ponuditi da odigraju igricu.\nVeliki broj posetilaca koji svakodnevno kolima dolazi u UŠĆE, imaće na ovaj način mogućnost da učestvuje u edukativnoj akciji na interesantan način, ali i da prenese važnu poruku, a to je da svi učesnici u saobraćaju moraju da vode računa o sebi i drugima i nikada ne kombinuju alkohol i vožnju. Partnerskom podrškom ovom projektu projektu Apatinske pivare, UŠĆE šoping centar, kao društveno odgovorna kompanija, takodje pokušava da utiče na povećanje svesti svih građana o bezbednoj i sigurnoj vožnji. Akcija je planirana za 17. i 19. avgust od 20h do 23h u garaži UŠĆE SC. Vozače koji uspešno odigraju igricu čekaju zanimljivi pokloni sa znakom „Kad pijem – ne vozim“, dok će oni manje uspešni dobiti vaučer sa popustom na taksi vožnju. Novosti


Megan Markl za princa Harija udala se u venčanici vrednoj 265.000 dolara, koju je dizajnirala Kler Vejt Keler iz modne kuće "Živanši".\nIako je bilo i pojedinih negativnih komentara za njen izgled, preovlađuju oni pozitivni, a veći deo javnosti komentarisao je da je Megan napravila pun pogodak izborom potpuno svedene i jednostavne haljine.\nMeđutim, društvenim mrežama počele su da kruže fotografije vojvotkinje od Saseksa i pevačice i glumice Dženifer Lopez u gotovo istim haljinama.\nNaime, Džej Lo je ovakav model venčanice nosila u filmu "Neplanirano venčanje" 2001. godine.\n"Znala sam da sam negde već videla tu haljinu", "Dženifer ova venčanica bolje stoji, Meganina kosa je sva raščupana", bili su samo neki od komentara na društvenim mrežama.


POZNAT PO TOME\nivana milovanovic\t 25.01.2018. 12:57h 14:01h\nAlbanski premijer Edi Rama često šokira svojom odevnom kombinacijom na zvaničnim događajima, međutim, on nije jedini.\nKanadski premijer Džastin Trudo šokirao je svetske lidere u Davosu kada je na trenutak podigao pantalone od odela kako bi zategao čarape.\nTrudo je poznat po tome da voli da nosi šarene i upadljive čarape.\nOn je naime i pre dva dana na jednoj od konferencja nosio upadljive plave čarape.\nPošto je privukao pažnju svojim šarenim čarapama, Trudo je od predsednika jedne kompanije dobio čarapice sa medvedićima na poklon.\nTrudo međutim, nije jedini Kanađanin koji je svojim odevanjem privukao pažnju u Davosu.\nMarjam Monsef, kanadska ministarka za ženska prava imala je na konferenciji Svetskog ekonomskog foruma upadljive čizme sa kanadskom zastavom.\nTrudo je poznat i da čarape diplomatski "uparuje" sa državnikom sa kojim se sreće pa je tako u jednoj od ranijih prilika u Montrealu na sastanku sa doskarašnjim premijerom Irske Endom Kenijem nosio čarape sa likom Čubake iz "Zvezdanih ratova" pošto je i sam Keni fan tog filmskog serijala.\nTRUDO SAKUPLJA ŠARENE ČARAPE: Neobičan fetiš kanadskog premijera!\nSVETSKI EKONOMSKI FORUM: Tramp sleteo helikopterom u Davos\n(VIDEO) EMOTIVNI TRUDO: Kanadski premijer ukrao srce ženama širom sveta, a sada smo videli i njegove suze\nDžastin TrudočarapeDavosodevanjeKanadapremjer Kanade


Kafana Druga Kuća - Nova godina 2021\nArhiva: Kafana Druga Kuća Nova godina 2021\nDoček Nove godine 2020 - Kafana Druga Kuća\nNova godina se bliži, a za sve one koji još uvek nisu odlučili gde će da je proslave, Kafana, Druga Kuća je pravi izbor!\nU pitanju je najpoznatija kafana u Beogradu u kojoj se okupljaju ljudi željni dobrog provoda ali i oni koji žele da budu u centru svih gradskih dešavanja.\nKafana Druga Kuca je već postala legendarno mesto za noćni provod u centru grada koje je popularnije nego ikada.\nGostima u novogodišnjoj noći će biti ponudjeni piće i hrana vrhunskog kvaliteta, u neograničenim količinama a svojom muzikom i izvodjenjem će sve oduševiti Nenad Nikolić i Dragana Verešan.\nOni će se potruditi da otpevaju nešto za svačiji ukus pa ćete nakon novogodišnje noći shvatiti zašto je Kafana Druga Kuća poznata po veselim gostima i njihovoj čuvenoj paroli, Nije pijanstvo ako te posle nije 3 dana sramota pa se i od vas očekuje da se ponašate u skladu sa parolom.\nStartujte 2020. godinu na pravi način jer smo sigurni da će vam svaki sekund novogodišnje noći ostati u najlepšem sećanju!\nKako bi ste se proveli nezaboravno za doček Nove godine u Kafani Druga Kuća, fenomenalan muzički šou prirediće vam Nenad Nikolić i Dragana Verešan. Pored velike energije za zabavljanje ljudi takodje se mogu pohvaliti izuzetnim repertoarom pesama, od zabavnih pa do narodnih (novih komercijalnih i kafanskih).\n- Votka Finlandia\n- Rakije (dunja, kajsija, šljiva, medovača, malina)\n- Next (pomorandža, breskva, jabuka, šumsko voće)\n- Đus votka, Džin tonic, Bitter votka, Campari đus\n- Saint Johns kisela voda\n- Peciva (Pitice sa sirom, pitice sa mesom, pitice sa zeljem, žu-žu)\nHranu i piće će posluživati iskusni konobari, koji već godinama rade u Kafani Druga Kuća, pa za komfor ne morate brinuti.\nCena zavisi od mesta u kafani bez doplate za rezervaciju:\n- Gratis pult, maksimalno 3 osobe - 30€ po osobi\n- Gratis barski sto, od 4 do 6 osoba - 35€ po osobi\n- Gratis malo ili veliko sedenje - 40€ po osobi\nU cenu karte ulazi neograničena konzumacija pića tokom cele noći i ketering.\n- Doplata za centralni VIP separe pored bine sa gratis 1 Premium flašom pića (Grey Goose, Jack Daniel’s, Moet, Gin Hendricks, Tequila Herradura) - 150€\n- Doplata za Premium king separe pored bine sa gratis 2 Premium flaše pića (Grey Goose, Jack Daniel’s, Moet, Gin Hendricks, Tequila Herradura) - 250€


BalkanMagazin :: Elektro-šleper "Tesle" troši struju koliko 4.000 domaćinstava!\nElektro-šleper "Tesle" troši struju koliko 4.000 domaćinstava!\nsreda, 29. novembar 2017 01:29\nDovodi se u pitanje smisao ovog projekta ali i sadašnja "elektrogroznica" u automobilskoj industriji. Iz "Tesle" zasad odibijaju da komentarišu ove računice o potrošnji struje\n(foto, elektrokamion firme Tesla, nazvan Semi)\nŠleperu na električni pogon, koji je nedavno predstavila kompanija "Tesla", treba za jedno punjenje baterija, isto onoliko eneregije koliko za to vreme potroši 4.000 domaćinstava. Do tog zaključka, kako izveštava Fajnešnel Tajms (The Financial Times) došla je konsalting firma Aurora enerdži riserč (Energy Researh) čime je ozbiljno dovela u pitanje smisao ovog projekta i upozorila na generalni problem elektrfiikacije drumskog saobraćaja.\nŠleper Semi (Semy), prema navodima iz "Tesle", može na jedno punjenje baterije do 30 minuta, da pređe 643 kilometara za šta potroši oko 1.600 kilovata što je ravno potrošnji tri do četiri hiljade domaćinstava tokom pola sata, izjavio je šef ove konsalting firme Džon Federsen (John Feddersen). Ovu konsalting firmu je, inače, 2013. osnovala grupa profesora Oksfordskog univerziteta.\nPredstavnici "Tesle" odbili su da komentarišu ove kalkulacije. Šlepere ova firma, svetski lider u proizvodnji elektromobila, namerava da počne da prodaje iduće godine ali nije saopštila kada će za njih postaviti i stanice za punjenje baterija.\nFedersen je ovaj primer uzeo da bi upozorio na neophodnost šire diskusije o infrastrukturi i široj energetskoj politici koja se nameće u vezi sa realizacijom ovog projekta.\n"Postoje pametni i glupi načini kako da se ovi kapaciteti uvrste u sistem ali, bilo kako bilo, svaka potpuna ili šira elektrfikacija drumskog saobraćaja zahteva velike investicije u infrastrukturu".\nOvim povodom stručnjaci ukazuju i na činjenicu da punjenje baterije kamiona za pola sata, pretpostavlja tehnologiju do kakve se još ni izdaleka nije došlo. Najbrže stanice za punjenje imaju snagu od samo 450 kilovata.\nUkratko, kako je nedavno upozorio i čuveni Masučertski tehnološki institut (MIT), ne sme se u ovu "elektrorevoluciju" u putničkom prevozu "ići grlom u jagode" i stvarati nekakvu "elektro - groznicu". Jer, ni sama struja nije bezemisiona, što se često gubi iz vida (proizvodi se, uglavnom, iz fosilnih izvora, koji imaju veliku težinu u zagađivanju i globalnom zagrevanju planete).


Republika / Vozači, dobro se pazite, život je u pitanju: Ako nemate OVO, preti vam 12 godina zatvora, milionska kazna!\nZa korišćenje letnjih umesto zimskih guma na putu prekrivenom snegom, ledom ili poledicom, kazne se kreću od 10.000 do 20.000 dinara za fizička lica, 60.000 do 800.000 dinara za pravna lica, a za preduzetnike ta kazna iznosi između 30.000 i 200.000 dinara. U slučaju da dođe do nezgode, izazvane upravo time što vozilo nije imalo zimske gume, a što se tretira kao tehnički neispravno vozilo, kazne su još i veće. Tako u slučaju nezgode u kojoj nema povređenih i došlo je do manje materijalne štete, vozač koji je kriv moraće da plati između 20.000 i 40.000 dinara, ili da odluži kaznu od 45 dana zatvora.\nNovi zakon će ograničiti cene tehničkog pregleda?\nAko je neko pretrpeo lakše telesne povrede, uzročnik nesreće biće kažnjen sa do 3 godine zatvora, dok u slučaju težih povreda ta kazna iznosi između 1 i 8 godina zatvora. Ako dođe do smrti, propisana je kazna zatvora od 2 do 12 godina. Zakon o obaveznom osiguranju u saobraćaju (ZOOS), navodi: "Ako je šteta nastala zbog toga što je motorno vozilo bilo tehnički neispravno, a ta je okolnost vozaču vozila bila poznata", obaveza društva za osiguranje da štiti vlasnika motornog vozila nije apsolutna, objasnio je nedavno za naš list Damir Okanović iz Komiteta za bezbednost saobraćaja. On je napomenuo i da troškovi u koje može da "upadne" vozač tehnički neispravnog vozila, što je u ovom slučaju automobil sa letnjim gumama na putu prekrivenim snegom - mogu biti milionske.\n- Ako temperatura vazduha padne ispod 7 stepeni, letnje gume gube svoja svojstva, znatno lakše proklizavaju i imaju duži zaustavni put. Takođe, podloga često bude znatno hladnija od vazduha, što ima svoj uticaj - objasnio je Okanović za blic.rs.\nOsim toga, vulkanizeri će vam reći ni da univerzalne gume nisu rešenje, jer se one najčešće "ponašaju" kao letnje gume. Okanović je još apelovao na vozače da tokom snežnih dana obrate pažnju na pešake, koji se često, zbog neočišćenih trotoara i pešačkih staza kreću kolovozom.\nKako je Milan Božović iz Komiteta za bezbednost saobraćaja objasnio za RTS, da bi automobil korektno i bezbedno funkcionisao u zimskim danima, ključno je da budu ispravni akumulator, brisači i da tečnost za hlađenje bude zadovoljavajuća. - Ono što su vozači trebali da urade jeste da odvezu vozilo u servis, da pregledaju tečnost za hlađenje, da li je zimska i da li zadovoljava određene niske temperature, da pregledaju akumulatore, brisače, da srede pneumatike i tek onda bezbedno uđu u saobraćaj - navodi Božović za RTS. On je napomenuo da može da dođe do oštećenja motora ako dođe do zamrzavanja, usled neodgovarajuće tečnosti za hlađenje. Takođe, postoje i drugi načini da vam automobil "izbije" pare iz džepa ako se ne ponašate odgovorno prema njemu. Na primer, ako akumulator nije potpuno ispravan, i automobil neće da upali, pozivanje šlep-službe uzrokovaće znatno veće troškove od zamene akumulatora. Metlice brisača takođe su veoma važne, jer njihova neispravnost utiče i na vidljivost u zimskim uslovima vožnje.\nBožović je istakao i da u zimskim uslovima vožnja ne sme biti agresivna, jer je zaustavni put prilikom kočenja duži nego kada je toplo vreme, a apelovao je na vozače i da ne pretiču kako bi bilo dovoljno vremena da se reaguje u slučaju neke opasnosti. Osim saveta da provere ispravnost akumulatora, brisača, pneumatika i antifriza, Božović je podelio još jedan "bonus" savet. Naime, ukoliko idete na duži put, napunite rezervoar, a kako biste bili sigurni tokom hladnih dana, u slučaju da se automobil zaustavi, uvek je dobro u vozilu imati i nešto od hrane i pića.\nNa sajtu Auto-moto saveza Srbije, može se naći izvod Pravilnika o podeli motornih i priključnih vozila i tehničkim uslovima za vozila u saobraćaju na putevima, koji navodi koja je inače obavezna oprema u automobilu, kao i obavezna zimska oprema. Automobil mora imati sve četiri zimske gume čija dubina šare nije manja od četiri milimetra, a ne smeju se koristiti pneumatici sa klinovima. Što se lanaca tiče, vozila ne moraju biti opremljena lancima u naselju, osim ako ne postoji znak koji ih na to obavezuje.Ukoliko idete na put, na sajtu AMSS-a takođe se mogu nađi informacije o obaveznoj zimskoj opremi u pojedinim zemljama Evrope.\nVozači Srbija Sneg Zima Gume Kazna Zatvor\n- ponedeljak, 24. 6. 2019. u 16:57 0\nPrvi potpredsednik Vlade Srbije i ministar spoljnih poslova Ivica Dačić razgovarao je danas sa ministrom omladine, sporta i osnaživanja...\nPovodom nove najave Prištine da će pokušati da postane članica Interpola oglasio se predsednik...


Održan protest zbog prevelike zagađenosti vazduha u Smederevu\nDanas je od 15h održan protestni skup građana na Gradskom trgu u Smederevu povodom velike zagađenosti vazduha. Inicijatori ovog protestnog skupa su članovi Pokreta Tvrđava. Pred oko stotinak gr...\nPojedine kuće u Smederevu su čak dva, do tri puta skuplje od sličnih u Grčkoj na obali mora. Agenti nekretnina kažu da je tome doprinela velika potražnja. Od pojedinih cena za prodaju kuća, može da se...


30.09.2016. 11:27h 00:00h\nVećini preduzetnika najveća želja jeste da izgrade biznis kojim neće morati mnogo da rukovode, a koji će im, sa druge strane, omogućiti lagodan život, visoku zaradu i brojne druge beneficije. E-biznis vam može doneti sve pomenute prednosti ukoliko ga vodite kao što to rade iskusni stručnjaci iz ove oblasti.\nUz savete koje vam predstavljamo u nastavku i profesionalno usavršavanje, bez obzira kojom vrstom biznisa se bavite, možete unaprediti svoje poslovanje i napraviti značajnu promenu u karijeri koja će vam omogućiti uspeh na duže staze.\n1. Pronađite idealan softver za vaš biznis\nKao poslodavac, morate da posedujete viziju o svim potencijalnim problemima koji vam se mogu naći na putu. Mnogi uspešni poslodavci ovu prepreku prebrodili su tako što su pronašli idealan softver koji im pomaže da sve teče po planu.\nPrilikom odabira softvera na koji možete da se oslonite morate da vodite računa o bezbednosnim problemima, prilagodljivosti, funkcionalnosti, marketinškim alatima i ostalim važnim faktorima. Ukoliko ne ispunite pomenute kriterijume prilikom donošenja odluke o idealnom softveru, njegovi alati neće odgovarati vrsti poslovanja, što će se automatski odraziti i na celokupnu efikasnost kompanije.\n2. Tretirajte vaše elektronsko poslovanje kao da je već uspešno\nIako vam offline poslovanje može doneti dobru zaradu, nemojte sedeti skrštenih ruku i čekati da se vaš profit poveća sam od sebe. Ukoliko se okrenete elektronskom poslovanju, svoju zaradu možete povećati i nekoliko puta, pa bi prema ovom tipu biznisa trebalo da se ponašate kao što to čine vlasnici velikih kompanija. Do uspeha možete najbrže doći ako se prema elektronskom poslovanju ponašate kao prema biznisu koji već godinama efikasno funkcioniše.\n3. Definišite ko su vaši klijenti\nJedan od najvažnijih zadataka prilikom pokretanja elektronskog poslovanja jeste definisanje vaše ciljne grupe i načina na koji ćete joj se obraćati. Bez obzira na delatnost, morate imati jasnu sliku o tome ko su vaši potencijalni klijenti, koja su njihova interesovanja, šta vole i na koji način ćete im predstaviti svoje usluge ili proizvode. Marketinške kampanje koje se temelje na pomenutim principima jedini su način da vaše investicije postanu profitabilne.\n4. Podstaknite potrošače da postanu vaši ambasadori\nNajbolji način da ispromovišete svoj biznis jeste da podstaknete zadovoljne korisnike vaših proizvoda ili usluga da prenesu svoja pozitivna iskustva ostalim potencijalnim potrošačima. Takva vrsta reklame ne samo što je besplatna već je i najefikasnija, jer dolazi od strane onih koji nemaju nikakvu korist od takve promocije. Potrudite se da preko društvenih mreža i vašeg zvaničnog sajta pružite prostor zadovoljnim korisnicima da iskažu svoje mišljenje, koje će zapravo postati vaša najvrednija reklama.\n5. Potrudite se da vaš sajt funkcioniše perfektno\nOno što kod potrošača izaziva najveću frustraciju jeste web sajt koji koči proces elektronskog trgovanja. Poslodavci u većini slučajeva zanemaruju značaj dobro dizajniranog sajta, ali činjenica je da vas upravo jednostavnost i odlična funkcionalnost vaše online stranice može izdvojiti od konkurencije.\nZašto je važno da se okrenete elektronskom poslovanju?\nElektronsko poslovanje u svetu je već preuzelo vodeću ulogu u odnosu na offline biznis, a takav trend dolazi i na ove prostore. S obzirom na to da je ovakav način poslovanja budućnost od koje će zavisiti svaki pokrenuti biznis, znanje i veštine iz ove oblasti biće sve traženiji, dok će školovani stručnjaci imati priliku da odlično zarađuju dok vode e-poslovanje, povećavaju obim prodaje i promovišu poslovanje na internetu. Za sticanje ovakvih znanja po posebnom programu potrebno je svega 12 meseci, a usvojene tehnike predstavljaće vam važnu referencu uz koju ćete brzo i lako započeti uspešnu karijeru.\n5 proverenih savetauspešan e biznisprofesionalno usavršavanje


Pratimo program Zelenih cijele Evrope (VIDEO)\nNačelnik opštine Sokolac Milovan Bjelica juče je sa predsjednikom Ekološke partije Republike Srpske Nikolom Lazarevićem potpisao Sporazum o saradnji na svim ekološkim pitanjima, zaštiti prirodne sredine i prirodnih resursa.\nBjelica je rekao novinarima na Sokocu da lokalna uprava prati program ove partije i zelenih cijele Evrope, te da su u skladu sa smjernicima iz programa “Zeleni održivi razvoj” ugrađeni bitni elementi u Strategiju razvoja ove lokalne zajednice od 2020. do 2030. godine.\n“Uglavnom to su pitanja zaštite životne sredine, očuvanje prirodnih resursa, posebno kada je riječ o kulturno-istorijskom nasljeđu, razvoj turizma i proizvodnji energije iz obnovljivih izvora”, naveo je Bjelica.\nOn je dodao da je Sokolac prva opština u BiH koja je potpisala Deklaraciju “Opštine bez brana” sa 28 nevladinih udruženja, što je uneseno i u Strategiju razvoja opštine.\nBjelica je rekao da Sokolac podržava proizvodnju energije iz obnovljivih izvora, kada je riječ o solarnim i vjetroenerganama.\nLazarević je naglasio da se danas potpisani sporazum odnosi na saradnju o svim ekološkim pitanjima kao preduslovom razvoja poljoprivrede, turizma, zelene energije i uvezivanja drvne industrije, te sveg prirodnog bogastva kojim područje opštine Sokolac raspolaže.\nOn je naglasio da je preduslov te saradnje podrška Programu zelenog održivog razvoja, koji je ujedinjen sa programima svih aktuelnih i budućih načelnika u opštinama Sarajevsko-romanijske regije i koji će dati rezultate već iduće godine.\nPrema njegovim riječima, Sarajevsko-romanijska regija i Republika Srpska mogu da se nadaju podršci iz EU, kroz više projekata.


Prve vesti nisu dobre: Jovića, ipak, čeka pauza | Mondo.Me Prod\nLuka Jovic povreda clnaka ceka ga pauza\nPrve vesti nisu dobre: Jovića, ipak, čeka pauza 0 Podijeli Podijeli na facebook Podijeli na twitter Podijeli na viber Pošalji na mail\nReal Madrid još se nije oglasio o povredi Luke Jovića, ali španski mediji prenose da će on sigurno propustiti Audi kup sledeće nedelje u Minhenu\nLuka Jović doživeo je povredu na meču u Njujorku, u kojem je Atletiko deklasirao Real Madrid - 7:3.\nSrpski fudbaler je već u 30. minutu napustio igru, nakon što je ostao da leži na travi posle sudara sa protivničkim golmanom Janom Oblakom.\nZinedin Zidan bio je primoran da umesto Jovića ubaci Karima Benzemu.\nKolika će ona biti pokazaće detaljni lekarski pregledi.\nJović je zaradio povredu članka, a "Marka" navodi da on najverovatnije neće biti na raspolaganju Zidanu za "Audi kup" koji će se igrati sledeće nedelje u Minhenu.\nLuka Jović Real Madrid povreda


Delez se sprema za preuzimanje konkurenta - Retail Serbia\nAhold Delhaize se sprema za preuzimanje svog konkurenta kako bi ojačao svoju poziciju lidera, a iz kompanije najavljuju nove investicije.\nMega Image Rumunija, filijala Ahold Delhaize Grupe preuzima konkurenta, trgovca Adivin 95 u Rumuniji. Kompanija je trenutno lider na rumunskom tržištu sa više od 620 maloprodaja Mega Image, Shop&Go i Gusturi Romanesti (Ukusi Rumunije). Trgovačka kompanija Adivin 95 osnovana je 1995. godine, a objekti se prostiru na površinama od 400 do 1000 kvadratnih metara. Prodavnice kompanije Adivin 95 poslovale su pod brendom „Supermarketul familiei tale” (Supermarketi vaše porodice) i plasirale su širok asortiman proizvoda, povrće, voće, kobasice, meso, mlečne proizvode, kafe, slatkiše, cigarete i neprehrambene proizvode. Kompanija Mega Image nedavno je ušla po prvi put u zapadni deo zemlje otvaranjem prvih supermarketa u Temišvaru, a menadžment je najavio širenje maloprodajne mreže u svim delovima zemlje.\nAhold Delhaize i dalje drži liderske pozicije u Rumuniji i Srbiji, dok je u Grčkoj i pored povećanja prometa na preko dve milijarde evra izgubio lidersku poziciju na koju je izbio lanac Sklavenitis sa više od 650 supermarketa i blizu tri milijarde evra prometa koliko se očekuje do kraja godine.\nDelez u Srbiji: Kompanija Delez Srbija postala je zlatni sponzor Festivala Zdravlja, a na panelima je poslata važna poruka od zdravije ishrane, fizičke aktivnosti do redovnih pregleda. „Zdravlje je nešto što svakom pojedincu treba da bude na prvom mestu. Mi se kao kompanija trudimo da kroz brojne aktivacije kako za zaposlene, tako i za zajednicu ukažemo na značaj prevencije, redovnih pregleda i da edukujemo što veći broj ljudi da usvoje zdravije životne stilove. Zato nam je posebno drago što smo od ove godine postali partneri Festivala zdravlja jer to na najbolji način pokazuje našu spremnost da pružimo doprinos u formiranju zdravog okruženja”, rekla je Mirjana Jovašević direktorka korporativnih komunikacija i održivog poslovanja kompanije Delez Srbija.\nRumunija,\tAhold Delhaize,\tAdivin 95\tpreuzimanje


Mihajlović: Stiže još 1.046 službenika, cilj da se nelegalni objekti ozakone do kraja mandata - Kurir\nVlada Srbije Vlada Srbije Mihajlović: Stiže još 1.046 službenika, cilj da se nelegalni objekti ozakone do kraja mandata\n14:45, 30.11.2016. 16\nBEOGRAD - Ministarka građevinarstva saobraćaja i infrastrukture Zorana Mihajlović izjavila je danas da je cilj Vlade Srbije da ozakonjenje nelegalnih objekata bude završeno do kraja mandata ove Vlade i da će opštinama biti omogućena da angažuju ukupno 1.046 ljudi koji će raditi na tim poslovima.\nMihajlović je na konfereniji za novinare u Vladi Srbije rekla da će ti ljudi biti zaposleni na određeno vreme na tri meseca i da će biti preuzeti sa evidencije Nacionalne službe za zapošljavanje. Ona je dodala i da je procenjeno da bi njihova plata mogla da iznosi izmedju 30.000 i 35.000 dinara i da će biti propisano koje kvalifakacije su potrebne za taj posao.\nOna je istakla da je do sada popisano 364.400 nelegalno izgradjenih objekata, a da je do sada ozakonjeno 3.850.Prema procenama, dodala je da u Srbiji ima oko 1,6 miliona nelegalnih objekata od čega su oko 85 odsto porodične kuće i stanovi.\nAutor: Beta,Foto: Tanjug Sava Radovanović


POGLAVLJE 27: Do kraja 2019. spremna pregovaračka pozicija\nPOGLAVLJE 27: Do kraja 2019. godine spremna pregovaračka pozicija\nSrbija je na dobrom putu da Poglavlje 27, okarakterisano kao jedno od najzahtevnijih i najskupljih poglavlja u pregovorima sa EU, uskoro bude na agendi evropskih zvaničnika. Ministarstvo za zaštitu životne sredine treba da do kraja godine pripremi pregovaračku poziciju za Poglavlje 27, zaključeno je u Palati Srbije na sastanku Pregovaračke grupe u vezi komentara Evropske komisije na drugi nacrt Pregovaračke pozicije i plan aktivnosti za izradu i njeno slanje.\nKomisija je krajem februara poslala komentare na drugi nacrt pregovaračke pozicije za Poglavlje 27. U njima je naglašeno da je potrebno uložiti više truda u poboljšanje u sektorima kvaliteta vazduha, industrijskih emisija, klimatskih promena i drugih, ali najviše u upravljanju otpadom.\nEvropska komisija smatra da bi Srbija trebalo da bude ambicioznija u ubrzanom ostvarivanju ciljeva vezanih za reciklažu komunalnog otpada. Pregovaračka grupa 27 je postigla dogovor o razvoju glavnih elemenata pregovaračke pozicije za Poglavlje 27 i dostavljanja vladi na usvajanje.\nMeđu njima su i Specifični plan implementacije za Direktivu o industrijskim emisijama koji podržava zahtev za prelazni period, Akcioni plan za razvoj administrativnih kapaciteta, Plan za višegodišnje investicije i finansiranje.\nDogovoreno je da pregovaračka pozicija i dopunski materijali budu poslati početkom jula drugim institucijama za koordinaciju a da do kraja septembra budu poslati Vladi na usvajanje.\nPo odobrenju Vlade, pregovaračka pozicija bi trebalo da bude zvanično podneta u decembru 2019. godine.\nŠef Pregovaračke grupe 27 državni sekretar Ivan Karić kaže da će proces zvaničnog podnošenja zahtevati odgovornost na visokom administrativnom nivou kako bi se odobrili planovi na kojima se zasniva pregovaračka pozicija, kao i zato što implementacija zahteva velika finansijska sredstva.\nSamo za tri najskuplje direktive u sektoru voda i otpada je potrebno uložiti oko 7,2 milijarde evra.\nŠefica Pregovaračkog tima Srbije sa EU Tanja Miščević istakla je da je važno da se dobro sagledaju i analiziraju dobijeni komentari i razmotri da li eventualno nešto od toga može da se uvrsti u pregovaračku poziciju. Kako je navela, probaćemo da pregovaračka pozicija za Poglavlje 27 bude usvojena do kraja godine.\nPoglavlje 27 je jedno od najobimnijih u pregovorima sa Evropskom unijom, izuzetno je tehničke prirode i zahteva detaljne informacije.\nSrbija je već obezbedila drugi nacrt pregovaračke pozicije sa dopunskim materijalom na oko 1.200 strana, a nastavlja se razvoj dopunskih materijala, uključujući osam specifičnih planova implementacije za direktive u oblasti kvaliteta vazduha i hemikalijama i za INSPIRE Direktivu.\nInače, pregovaračka grupa 27 je verovatno najbrojnija, s obzirom da obuhvata skoro 30 institucija i oko 150 članova.\nIzvor: Vebsajt Blic, 18.03.2019.


Novi album grupe Maroon 5 "Overexposed" u junu - Rock SvirkeRock Svirke\nNovi album grupe Maroon 5 „Overexposed“ u junu\nČetvrti album grupe Maroon 5 pod nazivom „Overexposed“ sadrži 10 pesama i pojaviće se 26. juna u prodaji.\n„To je jedan od naših najraznovrsnijih albuma ikad“, rekao je Adam Levine za časopis Rolling Stone.\n„Pesma „Moves Like Jagger“ sa albuma „Hands All Over“ iz 2010. godine bila je prva na kojoj smo radili sa tekstopiscem van naših redova, tako da smo se odlučili da probamo još više na novom albumu“, rekao je gitarista James Valentine u zvaničnom saopštenju. „U ovom trenutku mislim da je dobra stvar u našim karijerama da pomešamo proces stvaranja i to je dalo dobre rezultate kao i više saradničkog duha unutar benda. Želeli smo da napravimo nešto što će zvučati savremeno sa elementima pop muzike iz ranijih perioda. Ovo je naš najveći ‘pop’ album do sada i nismo se stideli toga.“\nIzvršni producent albuma je Max Martin, dok su se kao producenti na nekim pesmama pojavljivali i Ryan Tedder i Benny Blanco.


M. P. 17. novembra 2018. 23:55\nNaprava koristi nuklearnu fuziju kako bi zagrejala prostor u velikom okruglom kućištu, dok 15.000 dolara košta samo da bi se uključila.\nKineski naučnici su, u potrazi za čistim izvorom energije, napravili „veštačko Sunce“ na nuklearni pogon koje dostiže temperaturu od 100 miliona stepeni Celzijusa. Poređenja radi, u središtu ove zvezde je „samo“ 15 miliona stepeni.\nIz Instituta za fiziku plazme, pri Akademiji nauka Kine, saopšteno je da testiraju ovu napravu u obliku prstena kako bi reprodukovali proces u središtu zvezda, iz kog nastaje ogromna količina energije.\nRevolucionarno otkriće: Hrskavica ipak može da se regeneriše?\nVažno: Naučnici otkrili skrovište OPAKOG virusa!\nRevolucionarni snimak: Crna rupa „proždire“ zvezdu veličine Sunca…\nNaučnici u šoku: preti nam masovno IZUMIRANJE!\nU Kini je inače nedavno najavljena izgradnja „veštačkog Meseca“, koji bi kao satelit trebalo da bude lansiran u orbitu i posluži kao zamena uličnoj rasveti.\nAnonimni pre 11 meseca\nAko je to tako dogodine zbogom nafto , ali ne verujem .\nBila je PRESREĆNA kad je zaprosio, a onda saznala UŽASNU ISTINU o…\nDramatičan prizor: Čovek pokušao da se ubije i skočio u kavez za…\nDramatičan prizor: Čovek pokušao da se ubije i skočio u…\nNaučnici „stvaraju“ rak kako bi ga bolje…\nBila je PRESREĆNA kad je zaprosio, a onda saznala UŽASNU…\nNajveća prevara TV kvizova: Skandal koji ga je osramotio za…\nKoja je razlika između koncerta modelsica i pornića?\nU porniću je bolja muzika!!!


Toplo vreme idealno za različite radove u kući ili stanu - Sombor portal\nPočetna Sombor Toplo vreme idealno za različite radove u kući ili stanu\nToplo vreme idealno za različite radove u kući ili stanu\nToplo vreme idealno je za različite radove u kući ili stanu. Mnogi koriste lepo vreme kako bi svoje enterijere sredili za zimu, a ekipa RTV je proveravala u Somboru šta građani najčešće renoviraju i da li je teško naći dobre majstore.\n„Renoviranje starih kupatila, menjanje pločica, krečenje prostorija, gletovanje zidova ili zamena stolarije ovog leta obavlja se u mnogim somborskim domaćinstvima. Keramičare, vodoinstalatere i molere nije lako naći, jer su mnogi od njih zauzeti do kraja novembra“, kaže Tereza Ivanković iz Sombora, koja adaptira kompletan stan.\n„Izuzetno je teško naći dobre majstore, a ja sam imala sreću da ih na vreme nađem preko različitih poznanstava da su pouzdani i sigurni. Sama renoviram kuću godinama, pa imam iskustva i gužve su velike i čekanja. Ako želitet kvalitet onda to i košta“, kaže Ivanković.\nOvog leta majstori imaju pune ruke posla, a najčešće se renoviraju dotrajala kupatila.\n„Glavni problemi su bili vlažno vreme gde se sve što radimo slabo sušilo, ali i korona virus, jer smo radili skraćeno do 15h. Sada se radi malo duže, a vikendom se ne radi. Idealno neko vreme je proleće i jesen, dok je leti jako vrućina, pa za neke materijale nije dobro da se brzo suše“, navodi Dario Ačai, vlasnik preduzeća za adaptiranje stanova iz Sombora „Best Remont“.\nGrađani kažu da godišnja doba više ne igraju veliku ulogu kada će raditi veće ili manje adaptacije, jer poslovi čekaju slobodan termin kod majstora.\nZanatske delatnosti se subvencionišu kroz programe samozapošljavanja, a ove godine je potpisano 37 ugovora.\n„Ono što je vrlo specifično na osnovu analize koju smo radili, veći je broj lica koja svoja znanja i iskustva nisu stekla obrazovanjem nego radom i praksom. Na primer, na evidenciji NSZ imamo tri vodoinstalatera, koja su to po struci, a njih na primer tridesetak je ta iskustva steklo sa sasvim nekom drugom školom“, ističe Gordana Predojević, PR Nacionalne službe zapošljavanja Filijala Sombor.\nIako je lepo vreme idealno za veće renoviranje enterijera u stanovima i kućama, zbog prašine se boravak u njima ne preporučuje, ali je ipak lakše, jer se većina vremena može provesti van stambenog objekta.\nŠto se tiče hladnijih meseci majstore jeste lakše naći, ali radovi duže traju, a duži boravak na otvorenom van kuće retko se praktikuje zbog hladnoće.\nPrethodniOtkazuje se regata „Vode Vojvodine“\nSledećiDvojica pucala na Vladimira Filipovića, poznatog MMA borca


Laguna - Bukmarker - Ju Nesbe o svojoj „krimi noar“ verziji „Magbeta“ - Knjige o kojima se priča\nJu Nesbe o svojoj „krimi noar“ verziji „Magbeta“\nNakon istraživanja dubina na koje čovečanstvo može da potone u svojim trilerima, u kojima glavnu ulogu igra detektiv Hari Hule, najveći izvozni proizvod norveške književnosti, Ju Nesbe, upustio se u dosad najmračniju priču kada je odabran da ponovo ispriča „Magbeta“.\n„Triler o borbi za moć, smešten istovremeno u sumornu, olujnu postavku poput krimi noara i u mračan, paranoidni ljudski um“, rekao je Nesbe o „Magbetu“. „Glavni junak ima moralna načela i korumpiran um, ličnu snagu i emotivnu slabost, ambiciju i sumnje... Ne, nimalo se ne čini da sam daleko od kuće.“\nNesbe, čiji su trileri prodati u više od dvadeset miliona primeraka širom sveta, pridružio se prošle godine Hogartovom „Šekspir“ projektu, u okviru koga su objavljeni i romani Margaret Atvud, Dženet Vinterson, Trejsi Ševalije i Hauard Džejkobson koji su obradili dela iz Šekspirovog opusa.\nNorveški autor je rekao da mu je Šekspirova priča o ambicioznom generalu koji ubija kralja na spavanju i preuzima svu moć zapravo „veoma bliska jer dotiče teme kojima sam se bavio otkad sam počeo da pišem“.\nNjegov detektiv iz serijala, Hari Hule, je „dobar, ali namučen policajac koji deluje po sopstvenim načelima i često ide protiv naređenja svojih nadređenih“. Alkoholičar koji se bori sa svojim demonima, Hule je hvatao pljačkaše banki i serijske ubice, bio izboden, upucan i pretučen i – u jednom od najprodavanijih romana „Utvari“ – ostavljen da umre u kanalizaciji.\nMagbet, s druge strane, ima svoje demone sa kojima mora da se suoči nakon ubistva Dankana („Hoće s tih ruku sprati ovu krv Neptunov sav okean neizmerni?“) i oba lika se susreću sa problematičnim ličnim vezama – Hule sa Rakel Faulke, a Magbet sa smrtonosnom Lejdi. („O, dođite, vi duhovi, što pravac mislima ubilačkim dajete, pa mene pola moga lišite, i svirepošću najstrašnijom svu me od glave pa do pete ispunite; grubošću krv mi zgusnite.“)\n„Da, to je sjajna priča“, rekao je Nesbe o „Magbetu“. „I ne, nisam hteo da na pravi način prikažem priču ili pazim na zaostavštinu Vilijama Šekspira. Jednostavno sam uzeo iz priče ono što mi je bilo korisno za moju priču.“\nBeki Hardi, koja je otkupila Nesbeovog „Magbeta“ za Hogartov serijal, rekla je da „od samog početka smo želeli da Hogart Šekspir iznenađuje i uzbuđuje različite čitaoce širom sveta“ i da je „to što imamo internacionalnog pisca trilera Nesbeovog ugleda i popularnosti savršena realizacija onoga što smo želeli“.


Istraživačka stanica "Petnica" dobila je danas spektrometar - Kolubarski Info\nIstraživačka stanica “Petnica” dobila je danas spektrometar\nredakcija2 April 22, 2019\t0 Komentara\nIstraživačka stanica “Petnica” dobila je danas spektrometar, uređaj koji jednostavno identifikuje hemijske supstance i sastav uzoraka koji će pomoći u razvoju znanja i talenata oko 400 mladih polaznika istraživačkog centra.\nReč je o uređaju vrednom 3,2 miliona dinara i donacija je u okviru projekta za unapređenje okvira za davanje, koji je podržala Američka agencija za međunarodni razvoj USAID, u realizaciji Koalicije za dobročinstvo, Srpski filantropski forum i Savet za filantropiju, kojim predsedava predsednica Vlade Ana Branabić.\nPremijerka Srbije Ana Brnabić se zahvalila se svim predstavnicima kompanija koje su prepoznale ulaganje u nauku i obrazovanje , svim organizacijama civilnog društva i svim pojedincima građanima Republike Srbije koji su učestvovali u prikupljanju sredstava za inovativni uređaj koji će polaznicima Petnice omogućiti da naukom dalje osvajaju svet , oni su svakako najbolji ambasadori koje Republika Srbija ima, rekla je Brnabić.\nObrazovanje je jedan od najvažnija tri prioriteta Vlade Republike Srbije koju vodim. Mislim da je ulaganje u obrazovanje u modernu tehnologiju, a posebno ulaganje u mlade inovatore najvažnije u Republici Srbiji zato što ste upravo ti koji ćete biti nosioci ekonomskog, društvenog, političkog napretka i razvoja Srbije u budućnosti. Sa ponosom mogu da najavim da će savet za filantropiju i ove godine podržati Nacionalni dan davanja i da će i ove godine ponovo u fokusu biti upravo obrazovanje. Naš cilj da sve buduće Tesle i Pupine negujemo od malena i omogućavamo im da rastu i razvijaju svoje potencijale upravo ovde u Srbiji, Petnici, u Naučno tehnološkom parku Beograd , Naučno tehnološkim parkovima u Novom Sadu i Nišu koji su trenutno u izgradnji ali i mnogim drugim institutima, fakultetima ,Startup centrima, u kojima ćemo mi kao Vlada Republike Srbije uložiti 100 miliona evra u narednih nekoliko godina jer samo tako možemo od Srbije napraviti zemlju nade i zemlju inovacija, zemlju koja će moći da iskoristi sve svoje potencijle, a verujem da ih ima jako mnogo”, naglasila je Ana Brnabić.\nOna je dodala da će Srbija od sutra i zvanično postati 23. zemlja punopravna članica prestižne Međunarodne naučne institucije CERN, najveće naučne laboratorije na svetu. Nisu čak ni sve zemlje EU članice CERN-a , ali Srbija jeste i to ukazuje na sve naše potencijale, pokazuje svu snagu našeg obrazovnog sistema , a pre svega naših srednjih škola i naših Tehničkih fakulteta, istakla je Brnabić.\n„Nadam se da ćete vi i svi oni koji budu koristili ovaj uređaj, ovu lekciju iz filantropije upamtiti i da ćete sutra, kao ljudi koji će donositi neke od najavažnijih korporativnih odluka, ali i odluka u okviru naučnih institucija za koje sam sigurna da ćete ih upravo vi donositi, da ćete odlučiti da dalje podržavate filantropiju”, zaključila je Brnabić.\nDirektor „Petnice” Vigor Majić je izrazio zadovoljstvo što je istraživačka stanica dobila spektrometar.\nNaveo je da kada je istraživačka stanica počinjala sa radom nisu imali praktično ništa i da su tražili po fabrikama, velikim industrijskim centrima, da im poklone stare stvari koje bi završile na otpadu, a koje su još uvek koliko toliko radile.\n„Tako smo počeli da skupljamo opremu koja je bila zastarela i neprecizna, ali je služila kao sjajno učilo mladima u Petnici. Ovo je sjajna humanitarna akcija da se podstakne davanje, da se okupe kompanije, fondacije , pojedinci da udružuju sredstva za neku konkretnu namenu podstaklo nas je da odemo korak dalje. Krajem prošle godine smo oživeli i pustili u rad fondaciju Petnica namenjenu pre svega bivšim učesnicima . Nama je ideja da okupimo što više bivših učesnika, obnovimo kontakte sa njima skupimo relativno skromna sredstva i da sa tim sredstvima zamolimo banke, kompanije,fondove da se i oni učlane sa nekim ozbiljnijim sredstvima . Petnica uz svu blagorodnost i dobru nameru i ne mora da bude samo zavisna, mi treba da stvorimo širok krug pojedinaca i kompanija koji pomažu ovo što se radi. Nama je želja da uz podršku Vlade Srbije iskustva naša prenesemo na škole i fakultete, istakao je Majić.\n„I mi u SAD-u i vi u Srbiji smo imali korist od međusobne podrške razvoju nauke i obrazovanja”, rekao je on i izrazio nadu da će se nastaviti ulaganja u te oblasti .\nOvaj događaj je organizovan u okviru Projekta za unapređenje davanja koji podržava Savet za filantropiju, kojim predsedava premijerka Brnabić, Srpski filantropski forum, Koalicija za dobročinstvo, koju predvodi Fondacija Ana i Vlade Divac, i Američka agencija za međunarodni razvoj.\nUspešno realizovana akcija "Biciklom kroz grad"


EU: Fijat održava srpsku privredu : Nadlanu.com\nEU: Fijat održava srpsku privredu\nObjavljeno 6. maj 2013. / 11:57:37\n"Privredna aktivnost u Srbiji je drastično opala tokom prošle godine, pre svega zbog slabe potražnje na domaćem tržistu", konstatovali su eksperti Evropske komisije u kvartalnom izveštaju o ekonomskim tokovima 2013.\nEvropska komisija ipak predviđa stabilizaciju i lagani oporavak krajem ove i početkom sledeće godine.\nBruto društveni proizvod Srbije, koji je 2012. opao za 1,7 odsto, ove godine bi trebalo da poraste za isti procenat, dok bi u sledećoj godini mogao da dostigne 1,9 odsto, predviđaju eksperti Evropske komisije.\nKao jedan od najvećih problema srpske privrede navodi se nezaposlenost, čija stopa već nekoliko godina neprekidno raste, a moguć je i njen dalji rast ako vlada krene u strukturne reforme skupih i neefikasnih preduzeća u državnom i javnom vlasništvu.\nS druge strane, odlaganje ovih reformi najverovatnije bi dovelo do rasta budžetskog deficita koji bi onda morao da se pokriva novim kreditima iz inostranstva, upozorili su stručnjaci EU.\nPrema njihovoj proceni, mere za fiskalnu konsolidaciju usvojene prošle jeseni neće moći da smanje deficit, za koji se očekuje da će do kraja godine dostići 4,5 odsto BDP, što je jedan procenat više od planiranog.\nPun tekst izveštaja Direktorata za ekonomske i finansijske poslove EU objavljen je na sajtu Evropske komisije.\nMinistarstvo finansija i privrede Srbije saopštilo je da je u prvom tromesečju ove godine zabeležen rast industrijske proivodnje i bruto društvenog proizvoda čime je srpska ekonomija i formalno izašla iz recesije.\nevropska komisijafiat 500lkragujevacprivreda


Primenom Zakona o inspekcijskom nadzoru („Sl. glasnik RS“, br. 36/2015), koji je usvojen u aprilu 2015. godine predviđena su ovlašćenja i dužnosti svake inspekcije, da u svojoj oblasti obavljaju nadzor nad neregistrovanim subjektima i primenjuju prinudne inspekcijske upravne mere. Takođe, obaveza je svih inspekcija da reaguju kada primete da se nelegalno radi i u onim oblastima koje nisu pod njihovom nadležnošću.\nOd 30. septembra 2015. godine će početi da se primenjuje odredba Zakona prema kojoj su inspekcije dužne da reaguju ne samo u slučaju rada neregistrovanih subjekata, već i u slučaju da vide bilo koje aktivnosti za koje nisu nadležne, moraju da preduzmu mere.\nU slučaju da vlasnik stana odbije da primi inspektore i pored naloga suda, policija je dužna da obezbedi ulazak u stan.Uviđaj se vrši u prisustvu dva punoletna svedoka, a u slučaju da postoji procena da je rizično, pretres može biti i bez svedoka.\nInspektori mogu i da zaplene robu, a postoji mogućnost i pokretanja krivične, prekršajne ili prijave za privredni prestup. Onima koji posluju nelegalno će biti predloženo da se registruju, a ukoliko to ne urade kazne su od 50.000 do dva miliona dinara.\ninspekcija knjigovodja knjigovodstvena agencija knjigovodstvo konsalting aktiv neregistrovani porez zakon


Za pranje prozora na zgradama institucija i preduzeća uglavnom se angažuju servisi za održavanje koji poseduju odgovarajuću opremu i sredstva za čišćenje. Međutim, ima i onih u BiH, koje te poslove prepuštaju čistačicama i njihovim veštinama.\nTako je Avaz.ba objavio video snimak nesvakidašnjeg pranja prozora Ministarstva unutrašnjih poslova Unsko -sanskog kantona u Bihaću.\nOve snalažljive čistačice pronašle su efikasno rešenje i šmrkom prale stakla.\nSve bolnice u RS raspolažu dovoljnom količinom medicinske i zaštitne opreme, a četiri mikrobiološke laboratorije, koje rade testiranje na ovaj virus, imaju dovoljnu količinu testova, a nabavka se vrši u kontinuitetu.


Free Zone Belgrade – NOVI TAKMIČARSKI PROGRAM NA SLOBODNOJ ZONI!\nPosted on November 4, 2016 Posted By: natasaCategories: Vesti\nPrvi put ove godine, festival Slobodna Zona predstavlja Regionalni takmičarski program za koji će dodeliti Nagrade – za Najbolji film i najbolji film u kategoriji Human rights. Publici će biti predstavljeno 17 angažovanih ostvarenja iz susednih zemalja čija se vodeća motivacija, prema rečima selektorke Biljane Tutorov, “zasniva na kritičkom promišljanju društva bez obzira da li se radi o dokumentarnom, igranom ili kratkom filmskom formatu”.\nNagradu za Najbolji Regionalni film dodeliće žiri u sastavu Vuk Perović, urednik filmskog i serijskog programa na RTV Crna Gora i osnivač Underhill Festivala iz Podgorice, rediteljka i montažerka Jelena Maksimović iz Beograda i Lejla Dedić, producentkinja dokumentarnog programa na Al Jazeera Balkans. Odlukom Vetona Nurkolarija, fotografa i umetničkog direktora prizrenskog festivala DokuFest, novinarke nedeljnika Vreme Tamare Skrozze, i istoričara, publiciste i pisca, Dragana Markovine iz Splita, dodeliće se nagrada Human Rights žirija.\nDve hrabre i talentovane rediteljke u svojim veoma intimnim ostvarenjima, iz prvog lica tumače svoju stvarnost, ali i društava iz kojih potiču. Film Iza lica zrcala Zrinke Matijević predstvalja autorkinu ličnu potragu za unutrašnjim mirom, prikazanu kroz putovanje Likom, zabačenim zavičajem njenih predaka. Lika tako postaje ogledalo same autorke, koja ponovo proživljava gubitak ljubavi, četiri neuspele trudnoće i suočavanje sa sopstvenom bolešću. Robert Zuber i Tomislav Pulić u filmu Kandidat u šali započinju političku kampanju u Hrvatskoj, koja će rezultirati osnivanjem Sasvim male stranke. U jednom zagrebačkom soliteru, paralelno sa hrvatskim parlamentarnim izborima, počinje kampanja za predsednika skupštine stanara. Autori filma odlučuju da se i sami kandiduju i započnu svoju urnebesnu predizbornu kampanju. Zuber će, takođe, 14. novembra održati i Masterklas predavanje u Jugoslovenskoj Kinoteci, na temu dokumentarnog filma kao totalnog angažmana – “Od filma do političke stranke”.\nFilm Treći Arsena Oremovića koji je i centralna tema trećih po redu Noćnih razgovora u Dvorani Kulturnog centra Beograda, govori o tome kako fudbal na ovim prostorima nikad zapravo nije bio – samo fudbal. Sport, oduzet obožavaocima da bi se koristio u političke i privatne svrhe, tako postaje siva zona kriminogenih zakulisnih radnji. Pored autora filma, na Noćnim razgovorima će 13. novembra učestvovati i ovogodišnji Gost Selektor, Viktor Ivančić, novinar Slobodan Georgijev i Ksenija Radovanović iz udruženja Ministarstvo prostora i Inicijative Ne da(vi)mo Beograd.\nFilmovi i bioskopska kultura jugoslovenske ere, donose eho nostalgije u dva potpuno različita ostvarenja, gde oni postaju slika sećanja i preispitivanje jedne prošle, smislenije stvarnosti. Jedan od njih, dokumentarac portugalskog reditelja Andrea Žil Matea, Kako sam se zaljubio u Evu Ras, kroz lik sedamdesetogodišnje Sene – koja živi u kabini jednog sarajevskog bioskopa filmova zlatnog jugoslovenskog doba – prikazuje “izmišljenu biografiju” jedne zemlje, njenih očekivanja, strahova, boli i napora.


Stigla je reakcija iz RS-a na najavu formiranja rezervnog sastava u Federaciji\nRadovan Višković je pitao OHR i sve koji se protive formiranju rezervnog sastava u RS-u šta se dešava sa migrantskom krizom i otvorenim granicama.\nPredsjednik Vlade Republike Srpske Radovan Višković kaže da formiranje rezervnog sastava Policije Republike Srpske doprinosi miru, stabilnosti i bezbjednosti građana Republike Srpske, zbog čega i Federacija BiH i kantoni treba isto to urade, a ne kritikuju Republiku Srpsku.\n“Mi sada donosimo samo zakonsko rješenje, još nismo definitivno ni odlučili ni koji će to broj ljudi biti ni kada će biti u punom kapacitetu, nismo ni u budžetu planirali sredstva za to”, rekao je Višković novinarima u Slatini, komentarišući stav OHR-a da formiranje rezervnog sastava policije Republike Srpske ne doprinosi miru i stabilnosti u BiH.\n“Gotovo svi zvaničnici u BiH, pa i ministar bezbjednosti Dragan Mektić kažu da trenutno Granična policija ne može u potpunost obezbijediti granice BiH i sada se angažuje određeni broj policajaca Republike Srpske u obezbjeđenju granice i činjenica je da je to nedovoljno jer migranti svaki dan ulaze i prolaze kroz BiH”, dodao je Višković.\n“Među migrantima možda postoje i bezbjednosno opasne ličnosti i teroristi i svakome treba biti jasno da mora biti više ljudi koji će obezbijediti granice”, dodao je Višković.


Bakić: Institucije sistema se ne poštuju jer Vučić ne razmišlja državnički - Izazov\nNovi magazin 13. septembra 2020. 12:40\n„Skupština kod nas nema značaj koji bi trebalo da ima po Ustavu Republike Srbije. Tako da je ovde lična volja sve i svja i u tom smislu najverovatnije skupština i vlada nisu konstituisane samo zbog toga jer je veliki vođa smatrao to nepotrebnim, a time zapravo opet sebi napravio medveđu uslugu jer je kompletnu odgovornost za sav kriminalni sadržaj Vašintongskog sporazuma sručio sebi na grbaču“, rekao je profesor Bakić.\n„Dakle, kad god imate neki autoritarni sistem, a ovaj naš sistem jeste autoritaran, postoji sklonost vođe da ne poštuje institucije, da ne poštuje ustav i ustavna ograničenja predsedničke vlasti, nego on jednostavno uzurpira svu vlast. On je i ministar i predsednik vlade. On je i sudija i policajac. Ono što je problematično je da građanke i građani pristaju na takav sistem“, ocenio je Bakić.\n„Predsednik Aleksandar Vučić je Republiku Srbiju u Vašingtonu sveo na jednu najobičniju koloniju Sjedinjenih Država. Između ostalog, ne možemo se više pozivati na Rezoluciju 1244, ako želimo da branimo naš suverenitet nad Kosovom i Metohijom, pošto smo pogazili jednu drugu rezoluciju Ujedninjenih nacija kojom se ne priznaje izraelska aneksija istočnog Jerusalima. Naime, ma koliko velike sile nekažnjeno nepoštovale norme međunarodnog prava kada ne odgovaraju njihovim interesima, male i nemoćne zemlje nemaju taj luksuz, jer to je poslednja linija odbrane njihovih prava“, rekao je sociolog.\n„I to je učinjeno bez konsultacija sa nadležnima u državi. Naravno, Kina zna kako to da naplati na drugoj strani, a opet će sve ići preko grbače građana Srbije“, rekao je Bakić.\n„Tu se uopšte nije gledalo na nacionalne interese, nego se gledalo na koje načine da se pomogne Trampu da pobedi na izborima. To da Srbija kao jedna mala zemlja bude upletena u izbore u jednoj imperiji kakve su Sjedinjene Države jeste izuzetno neodgovorno. Sramno sedenje na nekoj šamlici ispred Donalda Trampa, ukazuje da je Vučić ponizan prema imperatorima u onoj meri u kojoj prezire, vređa i ponižava građane i institucije od nas otete Republike Srbije. On očekuje od svojih saradnika da budu njegove lične sluge, a on sam je sluga veljih gospodara“, ocenio je Bakić.\n„To će biti neka vrsta rđavog rijalitija, samo što će ovaj saziv skupštine, bez opozicije, biti do sad u istoriji višestranačja sigurno najtužniji i najbesmisleniji. Ne bi me iznenadilo ni da poneko katkad glumi opoziciju, pa da se tu nešto tobože debatuje i da to plaćeni analitičari i kontrolisana sredstva masovnog opštenja opširno komentarišu, zaluđujući narod poput Zadruge i Parova“, zaključio je profesor Bakić.


Zahtevi Beograd Prajda 2014 vlastima u Srbiji – CHRIS Network\nImajući u vidu nesmanjeni stepen nasilja i pretnji, kao i sistematsku diskriminaciju pripadnika LGBT zajednice koja dovodi do toga da je to jedina manjinska grupa kojoj se preti fizičkom eliminacijom zbog javnog ispoljavanja svog postojanja i identiteta, Beograd Prajd 2014 zahteva od predstavnika vlasti u Srbiji da u narednih godinu dana preduzmu sledeće konkretne mere:\nSem u Beogradu i Novom Sadu gde postoje pomaci u saradnji između predstavnika policije i LGBT zajednice, u drugim gradovima Srbije postoji nerazumevanje ili otvoreno neprijateljstvo prema pripadnicima LGBT zajednice. Određivanje kontakt osobe u svakom gradu (prema Zakonu o teritorijalnoj organizaciji, Srbija ima 24 grada) postojao bi adekvatan kanal komunikacije za slučajeve nasilja i pretnji. Beograd Prajd očekuje da osobe na ovim pozicijama budu adekvatno obučene i da postavljanje na ovu poziciju ne bude vid neformalne kazne u policiji. Takođe kontakt osoba mora imati ingerencije i mogućnosti da pomogne građanima drugačije seksualne orijentacije koji se obraćaju za pomoć.\nUbrzanje rada policije, tužilaštva i sudova u slučajevima kada su žrtve pripadnici LGBT zajednice i davanje prioriteta ovim slučajevima\nSlučajevi napada ili pretnji koji su usmereni prema pripadnicima LGBT zajednice po pravilu nisu do kraja istraženi ili istraga ne dovodi do adekvatnih rezultata. (npr. istraga o pretnjama okačenim na vratima stana aktiviste Bobana Stojanovića još uvek nije dovela do rezultata). Svaki godine, Beograd Prajd identifikuje i zajedno sa policijom prosledi tužilaštvu nekoliko desetina slučajeva pretnji koje se na facebook-u upućuju pripadnicima LGBT zajednice. Međutim, postupci u ovim slučajevima traju predugo, dok su kazne u pravosnažno okončanim predmetima samo uslovne. Suđenja u slučajevima kada su počinioci pripadnici ekstremističnih organizacija predstavljaju više ruganje pravosudnom sistemu Srbije nego napor da se omogući pristup pravdi građanima i da država pokaže da vladavina prava postoji. Zbog toga su počinioci ohrabreni da direktno ili indirektno stave do znanja da će ponoviti krivično delo (npr. slučaj Dragana Markovića Palme, poslanika i Predsednika Jedinstvene Srbije). Jedini poznati izuzetak je suđenje ubicama transseksualke Minje Kočiš u kome je ubica kažnjen sa 35 godina zatvora.\nProcesuiranje svih zbog čijih je pretnji i pripreme nasilja zabranjen Beograd Prajd 2011, 2012 i 2013\nSavet za nacionalnu bezbednost Srbije je zbog priprema velikih nereda od strane ekstremista odlučio da zabrani sve javne skupove 2. i 3. oktobra 2011. godine iako je cilj zabrane bio Beograd Prajd. Slično se desilo 2012. godine, na osnovu rešenja donetog 3.oktobra 2012. godine i nekoliko sati pre održavanja Prajda 2013 godine na osnovu rešenja donetog 27.septembra 2013. Iako su u svim slučajevima javno saopšteni detalji nereda koji se pripremaju, a za koje je policija saznala, niko nije priveden niti je pokrenut neki sudski postupak. Očekujemo da se zakon primeni prema onima koji su pripremali masovne nerede.\nObjaviti bezbedonosne procene za sve četiri godine kada je Prajd zabranjen (2009, 2011, 2012, 2013)\nPoverenik za informacije od javnog značaja i zaštitu podataka o ličnosti doneo je 9. septembra 2013. godine rešenje kojim je poništio odluku MUP-a da ne dostavi bezbedonosnu procenu (iz 2011. godine) organizatorima Beograd Prajda. Poverenik je u svojoj odluci naglasio da ne postoje razlozio da ovaj dokumenti nosi oznaku “strogo poverljivo”. Posle toga, MUP je dostavio Organizacionom odboru Beograd Prajda traženu procenu iz 2011. godine, ali još uvek nije dostavio slične procene koje je zatražila Inicijativa mladih za ljudska prava. Zahtevamo da MUP učini javnim sve bezbedonosne procene i obavestiti javnost ko su osobe i grupe koje su pripremale nerede.\nUsvajanje Nacionalne strategije protiv nasilja i Akcionog plana koji će sadržati delove koji se odnose na suzbijanje posebnih oblika nasilja kojima su izloženi pripadnici LGBT zajednice ili oni za koje napadači veruju da pripadaju LGBT zajednici\nIako je u okviru Ministarstva rada, zapošljavanja i spoljne politike, u oktobru 2005. godine sačinjen Polazni okvir za Nacionalnu Strategiju protiv nasilja, on prepoznaje posebne vidove nasilja kojima su izloženi pripadnici LGBT zajednice. Pored usvajanja Strategije koja će u potpunosti prepoznati sistematsko nasilje prema LGBT zajednici, zahtevamo izradu jasnog Akcionog plana u kome će se jasno odrediti zadaci državnih organa u suzbijanju nasilja nad svim građanima Srbije. Poseban deo se mora odnositi na mere koje će se preduzeti kako bi se smanjilo nasilje prema pripadnicima LGBT zajednice i to posebno prema LGBT braniteljima ljudskih prava, onima koji organizuju i učestvuju u javnim događajima LGBT zajednice, kao i posebne mere u slučajevima masovnih poziva na nasilje putem interneta. Strategija prevencije i zaštite od diskriminacije i Akcioni plan za njeno sprovođenje jesu dobar korak, ali ne mogu dovesti do željenog smanjenja nivoa nasilja prema pripadnicima LGBT zajednice.\nUsvajanjem Deklaracije protiv homofobije u Skupštini Srbije, pokazaće se da u Srbiji postoji istinska volja za unapređenje položaja LGBT zajednice. Istovremeno, Parlament će svojim autoritetom obavezati izvršnu vlast na dalje praktične korake. Deklaracija se mora bazirati na Principima iz Džogdžakarte (The Yogyakarta Principles on the Application of International Human Rights Law in relation to Sexual Orientation and Gender Identity) koje je Srbija prihvatila. Nažalost, ni u novom sazivu Narodne Skupštine Republike Srbije se ne vidi jasna politička volja za usvajanjem ovakvog dokumenta niti jasna podrška LGBT zajednici od strane vladajuće većine.\nTokom 2013. predstavnicima državnih organa i javnosti je predstavljen model Zakona o istopolnim zajednicama koje su izradili “Labris” i Centar za unapređivanje pravnih studija. Zvanično predstavljanje zakona je posle pritiska u javnosti odloženo, a do kraja avgusta 2014. godine nije ni održano, niti je održavanje planirano.\nJasna osuda predstavnika izvršne vlasti prema izjavama kojima se podstiče nasilje, homofobija i diskriminacija\nIako je nemoguće u potpunosti eliminisati izjave kojima se podstiče nasilje, homofobija ili diskriminacija, veoma je važno da predstavnici izvršne vlasti i vladajućih partija osude ovakve izjave. Do sade je osuda najčešće stizala od strane nezavisnih institucija, opozicionih političkih partija i javnih ličnosti. Beograd Prajd očekuje da u ovim slučajevima (npr. izjave Dragana Markovića Palme ili predstavnika Srpske Pravoslavne Crkve) jasne osude budu upućene od najvažnijih predstavnika države, jer bez njih građani stiču utisak da postoji prećutna podrška od strane vlasti.


Astrologija: Horoskop Kelta\nKelti su vjerovali u prirodu i prirodne sile i iz nje su izvlaèili svoje astrološke simbole i znamenje!\nAko ste rodjeni od 12. do 24. januara… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Brijesta…\nAko ste rodjeni od 12. do 21. decembra… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Smokve…\nAko ste rodjeni od 22. novembra do 1. decembra… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Jasena…\nAko ste rodjeni od 1. do 14. maja… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Topole…\nAko ste rodjeni od 3. do 12. septembra… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Žalosne vrbe…\nAko ste rodjeni od 11. do 20. aprila… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Javora…\nAko ste rodjeni od 4. do 13. oktobra… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Mušmule…\nAko ste rodjeni od 23. do 31. decembra… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Jabuke…\nAko ste rodjeni 23. septembra… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Masline…\nAko ste rodjeni od 21. do 30. aprila… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Oraha…\nAko ste rodjeni 21. marta… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Hrasta…\nAko ste rodjeni od 9. od 18. februara… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Kleke (Smreke)…\nAko ste rodjeni od 1. do 10. aprila… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Mušmule…\nAko ste rodjeni od 25. januara do 3. februara… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Platana…\nAko ste rodjeni od 1. do 11. januara… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Jele.\nAko ste rodjeni od 12. do 21. novembra… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Kestena…\nAko ste roðeni od 1. do 10. marta… Kelti su svemir zamišljali u formi drveta èije korijenje raste duboko u zemlju, a grane daleko u nebeski raj. Vaš horoskop nosi znamenje Žalosne vrbe…\nAko ste rodjeni od 14. do 23. juna… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Smokve…\nAko ste rodjeni 22. decembra… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Bukve…\nAko ste rodjeni od 25. juna do 4. jula… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Jabuke…\nAko ste rodjeni od 24. septembra do 3. oktobra… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Lješnjaka…\nAko ste rodjeni od 19. do 28. februara… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Bora…\nAko ste rodjeni od 11. do 20. marta… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Limuna…\nAko ste rodjeni od 26. jula do 4. augusta… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Platana…\nAko ste rodjeni od 5. do 14. jula… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Jelke…\nAko ste rodjeni 24. juna… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Breze…\nAko ste rodjeni od 15. do 25. jula… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Brijesta…\nAko ste rodjeni od 24. oktobra do 11. novembra… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Oraha…\nAko ste rodjeni od 4. do 13. juna… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Žbuna…\nAko ste rodjeni od 5. do 13. augusta… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Topole…\nAko ste rodjeni od 24. augusta do 2. septembra… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Bora…\nAko ste rodjeni od 4. do 8. februara… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Topole…\nAko ste rodjeni od 14. do 23. augusta… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Smreke…\nAko ste rodjeni od 2. do 11. decembra… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Žbuna…\nAko ste rodjeni od 25. maja do 3. juna… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Jasena…\nAko ste rodjeni od 14. do 23. oktobra… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Javora…\nAko ste rodjeni od 22. do 31. marta… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Lješnjaka…\nAko ste rodjeni od 13. do 22. septembra… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Limuna…\nAko ste rodjeni od 15. do 24. maja… Kelti su svemir zamišljali u formi drveta cije korijenje raste duboko u zemlju, a grane daleko u nebeski raj. Vaš horoskop nosi znamenje Kestena…\nSUBOTA Subotom upravlja planeta Saturn. Prema drevnim narodnim vjerovanjima ovaj je nesretni dan jedan od najopasnijih dana, jedan od onih koji donose nesreću i smrt. Subotom je nesretno: započeti bilo kakav novi plan, mijenjati i započinjati poslove. Sretno je: krenuti na putovanje, pričati o snovima koje ste sanjali u petak naveče kako bi vam se ti snovi i ostvarili.


Milunović: Povećanje ličnih invalidnina zavisiće od ekonomskih mogućnosti - Glas Srpske\nMilunović: Povećanje ličnih invalidnina zavisiće od ekonomskih mogućnosti\nSrna 26.10.2020 15:03\nBANjALUKA Ministar rada i boračko-invalidske zaštite Republike Srpske Duško Milunović rekao je na sastanku sa delegacijom Saveza ratnih vojnih invalida Srpske da razgovori o budžetu tek predstoje i da će eventualno povećanje ličnih invalidnina za ovu kategoriju zavisiti od ekonomskih mogućnosti Republike.\nMilunović je konstatovao da je saradnja sa Savezom do sada bila izuzetno dobra, posebno na unapređenju zakonskih rješenja koja regulišu status i prava ratnih vojnih invalida, te izrazio nadu da će u budućnosti biti još intenzivnija, saopšteno je iz resornog ministarstva.\nGovoreći o programu stambenog zbrinjavanja ratnih vojnih invalida i porodica poginulih boraca, Milunović je rekao da je to nastavak jednog od najhumanijih projekata koje je provodila Vlada Srpske, a ujedno je i prioritet resornog ministarstva.\nKada je riječ o ortopedskim pomagalima, zajednički je ocjenjeno da je isplata novčanih sredstava za ovu namjenu jedno od najboljih rješenja u regionu.\nMilunović je istakao da Ministarstvo nastoji da se iznosi za ortopedska pomagala kontinuirano povećavaju, kako bi ratni vojni invalidi mogli da obezbijede pomagala što boljeg kvaliteta.\nTokom sastanka je delegacija Saveza upoznata i sa mogućnostima zapošljavanja i samozapošljavanja, koje ratni vojni invalidi mogu ostvariti kroz projekte koje realizuje Zavod za zapošljavanje Republike Srpske.\nPredstavnici Saveza su upoznali Milunovića da su Odboru Vlade Srpske za njegovanje tradicije oslobodilačkih ratova uputili inicijativu da se 10. septembar proglasi Danom ratnih vojnih invalida Republike Srpske i da se obilježava na republičkom nivou, za šta su dobili podršku ministra.\nOsim toga, predstavnici Saveza su upoznali ministra i sa zahtjevom za povećanje procenta lične invalidnine na način da do januara 2024. godine Vlada Republike Srpske izvrši usklađivanje osnovice za obračun lične invalidnine sa prosječnom neto platom iz prethodne godine.\nPredstavnici Saveza su naglasili da snažno insistiraju na nastavku programa stambenog zbrinjavanja ratnih vojnih invalida i porodica poginulih boraca i da zahtijevaju od Vlade Republike Srpske da u budžetu za sljedeću godinu osigura sredstva za ovu namjenu.\nIz Saveza su pohvalili projekte ekonomske podrške ratnih vojnih invalida, koji su se provodili posredstvom Fonda za profesionalnu rehabilitaciju invalida, te zahvalili ministru na sredstvima koja su im obezbijeđena na sanaciji prostorija Saveza u Banjaluci.\nDelegaciju Saveza je predvodio predsjednik ove organizacije Dragan Vrhovac.\nBerači gljiva u Srpskoj neće biti oštećeni


Zgrada Vlade Kosova u Prištini na kojoj su kamere kineske kompanije Dahua\nNadzorne kamere koje se nalaze na crnoj listi Sjedinjenih Američkih Država (SAD), instalirane su na zgradi Vlade Kosova i Kancelariji glavnog državnog tužioca u Prištini.\nKamere kompanije HikVision se nalaze i na glavnim trgovima u Prištini – Skenderbeg, Majka Tereza i Zahir Pajaziti.\nRSE je utvrdio i da se nadzorne kamere kompanije Dahua nalaze na Autobuskoj stanici u Prištini.\nPrema podacima američkog Ministarstva trgovine, Dahua Technology i HikVision su kompanije koje se od 2019. godine nalaze na crnoj listi SAD zbog njihove povezanosti sa kršenjem ljudskih prava i kineskom kampanjom represije nad Ujgurima u kineskoj provinciji Sinđijang.\nAdministracija američkog predsednika Džoa Bajdena (Joe Biden) je u junu 2021. produžila sankcije ovim kompanijama i na taj način zabranila da SAD ulažu u njih.\nRadio Slobodna Evropa je u decembru 2021. pisao da je Srbija, preko svojih institucija na Kosovu, kupila video nadzor kineske kompanije Dahua, namenjenim za škole u 12 opština na Kosovu.\nKako se vidi iz dokumentacije, taj video nadzor ima i opciju prepoznavanja lica.\nZgrada Vlade Kosova se nalazi u neposrednoj blizini glavnih trgova u kosovskoj prestonici.\nIspred zgrade Vlade su nadzorne kamere koje pokrivaju dvorište, a sa druge strane su i kamere koje su fokusirane na Trg majke Tereze, kojim prolazi veliki broj građana i građanki Kosova.\nNa tim kamerama se jasno vide imena kompanije HikVision i Dahua.\nKamere kompanije HikVision na glavnom trgu u Prištini\nRSE je zatražio pristup informacijama od javnog značaja oko tipa kamera koje se postavljaju u prostorijama centralnih institucija.\nVlada Kosova do objavljivanja ovog teksta nije odgovorla na ovaj zahtev RSE, a odgovor nije stigao ni iz Kancelarije glavnog državnog tužioca.\nMinistarstvo odbrane je odbilo da RSE dozvoli pristup informacijama koje se tiču video nadzora i ugovora na osnovu kojih su one instalirane.\nU odgovoru ovog ministarstva se navodi da „taj dokument spada u kategoriju tajnih podataka”.\nTakođe, Ministarstvo unutrašnjih poslova i javne uprave, koje se sa još nekoliko drugih minisatrstva nalazi u zgradi koja je nekada bila poznata kao “Rilindija”, nije odgovorilo na upit RSE oko vrste video nadzora koji je instaliran u tom objektu.\nOdgovor nije stigao ni iz Ministarstva zdravlja, dok je Ministarstvo kulture navelo da nadzorne kamere, koje su instalirane u njihovoj zgradi, ne funkcionišu od 2014. godine.\nMinistarstvo industrije, preduzetništva i trgovine je potvrdilo da koristi video nadzor kompanije HikVision. Dodaju da je "nabavka kamera realizovana krajem 2020. godine, kada su i postavljene".\nMinistarstvo poljoprivrede, šumarstva i ruralnog razvoja je odgovorilo da nije sklopilo ugovor o nabavci video nadzora sa nijednom kompanijom.\nZgrada Ministarstva trgovine pod kamerama kompanije HikVision u Prištini\nZgrada Ministarstva zdravlja pod kamerama kompanije HikVision\nObaveštenje da je potpisan ugovor između Opštine Priština i kompanije "Professional Alarm" o nabavci pomenutog video nadzora, objavljen je 13.05.2020. godine.\nTaj ugovor je vredan 78.299 evra, a u specifikaciji se pominje i zahtev za nabavkom takozvanih „pametnih kamera” i „kamera za automatsko prepoznavanje registarskih tablica”.\nKamere kompanije Dahua na zgradi Vlade Kosova u Prištini\nBezbednosne kamere i video nadzor treba da se upotrebljavaju s oprezom, navode iz Kosovske agencija za informacije i privatnost.\nObjašnjavaju da je „obrada biometrijskih podataka [uključujući prepoznavanje lica] u svrhu identifikacije fizičkog lica na jedinstven način u principu zabranjena“.\nOvakva obrada podataka je dozvoljena samo u posebnim slučajevima, kada se za tako nešto obezbede zakonski uslovi, dodaju iz Kosovske agencije za informacije i privatnost.\nKamere kompanije Dahua na Autobuskoj stanici u Prištini\nPodvlače da nemaju informacije o tome "koje kamere su postavljene u državnim institucijama".\nGlavni trg u Prištini pod kamerama kompanije HikVision\nSHARE Fondacija: Parlament EU za zabranu masovnog biometrijskog nadzora


Srpsko - ekonomski kongres starleta (SEKS) na proleće u Beogradu : Nadlanu.com\nSrpsko - ekonomski kongres starleta (SEKS) na proleće u Beogradu\nObjavljeno 5. okt 2012. / 16:39:57\nNajavljuje se da će na Srpsko - ekonomski kongres starleta (SEKS) u srpsku prestonicu doći poznata Koko, koja je kako je poznato, jednim delom i srpskog porekla, očekuje se dolazak i Kim Kardašijan koja će eksluzivno na beogradskim splavovima snimati svoju rijaliti emisiju "U korak sa Kim Karašijan".\nKako saznaje Nadlanu.com, domaćica svetskih starleta biće Stanija Dobrojević koja već ima veze u Njujorku, kako sa starletama, tako i sa uticajnim biznismenima, koji su raspoloženi da finansijski pomognu ceo događaj.\nKoko u akciji\nOčekjuje se da će starlete biti smeštene, kako kaže naš izvor, u neki od eksluzivnih beogradskih hotela početkom maja 2013. godine.\n- Ovo je odlična prilika da se promoviše srpski turizam, ali možda da se u Srbiju privuku i strani investitori, koji bi moglu da na dobar način spoje posao i zadovoljstvo. Noćni život Beograda i beogradski splavovi već su dovoljno poznati u svetskoj javnosti i veoma su zaslužni za ovaj događaj. Verujte da Koko jedva čeka da dođe u Srbiju, proba šljivovicu, ajvar i kajmak. Kim Kardašijan koja je, mada to ne ističe, pravoslavne veroispovesti, ima želju da vidi najveći pravoslavni hram na svetu - kaže naš izvor.\nJoš nije poznato šta će biti teme skupa statleta, ali pretpostavlja se da će starlete imati dosta tema o kojima će raspravljati tokom tri dana skupa - od svetske ekonomske krize, nezaposlenosti, mira u svetu. Očekuje se i da će specijalna gošća biti Suzana Mančić.\n- Domaćica Stanija je jasna u svojoj nameri da otvori školu za starlete i ovo će biti sigurno dobra prilika da objasni i svetskoj javnosti potrebu za jednim ovakvim zanimanjem i pokaže stranim poslovnim ljudima sve mogućnosti Beograda. Ona je jasna u nameri da otvori školu za starlete i veruje da naše lepotice uz malu pomoć, koleginica iz sveta, mogu da izvedu Srbiju u svet i iz ekonomske krize - kaže izvor Nadlanu.com\nPodsećamo da je Stanija Dobrojević potvrdila informaciju da otvara školu za starlete.\n- Da, tačno je da otvaram školu za starlete, iz nekoliko razloga. Pod jedan - to će biti prva takva škola u svetu. Pod dva - najlepše žene na svetu su Srpkinje, tako da neće biti prijemnog ispita. Pod tri - biće predmet diplomatija, tako da će naše lepotice imati veće šanse da izvedu našu zemlju u svet, za razliiku od naših političara. Starletu za predsednika! - izjavila je Stanija za “Alo!”.\nStanija je naglasila da će u njenoj školi neki od predmeta biti i izgled, ponašanje, stil, fotografisanje, predmet o muškarcima i tome kako osvojiti muškarca.\nava karabatićcocokim kardašijannada blondinezaposlenostnoćni životparis hiltonsorajasplavstanija dobrojevićstarletesuzana mančić


Barak Obama objavljuje prvi deo knjige 17. novembra\n17 septembar, 2020\nBarak Obama (Foto: Rojters/2020 Democratic National Convention)\nPrvi deo memoara bivšeg predsednika Baraka Obame izlazi iz štampe 17. novembra, dve nedelje nakon izbora. Zvaće se "Obećana zemlja" ("A Promised Land") i opisaće njegov brz istorijski uspon do Bele kuće i prvi mandat. Datum objavljanja drugog dela još nije određen.\n"Poslednjih nekoliko godina sam razmišljao o danima kad sam bio predsednik i u "Obećanoj zemlji" sam pokušao da iskreno opišem predsedničku kampanju i moje vreme u Beloj kući, ključne ljude koji su obeležili to vreme, šta mislim da sam uradio dobro i koje sam greške napravio, kao i političke, ekonomske i kulturološke sile sa kojima smo se suočavali tada moj tim i ja i sa čim se i dalje kao nacija borimo", naveo je Obama u saopštenju.\n"Takođe sam pokušao da prenesem čitaocima osećaj ličnog isksustva koje smo Mišel i ja imali tih godina, sa neverovatnim usponima i padovima. I na kraju, u doba kada Amerika prolazi kroz ogromne probleme, knjiga nudi neka od mojih mišljenja o tome kako možemo da prevaziđemo podele u zemlji i da napredujemo i da učinimo da naša demokratija funkcioniše za svakoga, zadatak koji neće zavisiti samo od ijednog predsednika, već od svih nas posvećenih građana".\nIzdavač nove Obamine knjige, kao i prethodne je Kraun (Crown).\nKnjiga od 768 strana je jedna od onih koje se najviše očekuju, kada su u pitanju predsednički memoari, pogotovo ili još više zbog kvaliteta samog teksta nego nekih mogućih otkrića. Nazvan je najpismenijim predsednikom od Abrahama Linkolna, a već je napisao odlično ocenjene knjige koje su se prodale u milion primeraka:" Snovi moga oca" ("Dreams from My Father") i "Odvažnost nade" ("The Audacity of Hope"), za koje se smatra da su pomogle u njegovoj trci za predsednika 2008, učinivši ga prvim crnim predsednikom.\nČak i sa skupljom cenom od 45 dolara, "Obećana zemlja" će garantovano biti prodata u milionima primeraka. Suočiće se pak sa izazovima drugačijim od ostalih predsedničkih memoara, pa čak i od knjige prve dame Mišel Obame "Moja priča" ("Becoming") koja je izašla pre dve godine. Naime, zbog pandemije, bivši predsednik neće biti u mogućnosti da je promoviše pred velikim gledalištem na turneji, kao što je Mišel Obama mogla.\nBarak Obama takođe se suočava sa tim da kada njegova knjiga izađe, rezultat novembarskih izbora možda i dalje neće biti poznat, te će zemlja biti preokupirana time ko je novi predsednik, a ne prošlim događajima.\nObama: Američko liderstvo je nezamenjivo\nKlinton, Obama - osobe kojima se Amerikanci najviše dive\nPoslednji govor Mišel Obame kao prve dame SAD\nU oproštajnom govoru, Obama apelovao na jedinstvo i učešće u demokratiji\nU oproštajnom govoru, Obama kaže da će SAD "biti u redu"\nObamin povratak u javni život - forum mladih u Čikagu\nOtkriveni zvanični portreti Baraka i Mišel Obame\nObama otvorio Muzej Afroamerikanaca\nObama planira oproštajni govor iz Čikaga 10. januara


Saobraćaj otežan u planinskim predjelima\nU Republici Srpskoj i Federaciji BiH jutros se saobraća otežano, posebno u planinskim predjelima gdje ima ugaženog snijega, a izdvajaju se putni pravci Kneževo-Ugar, Mrkonjić Grad – Mlinište, Sarajevo-Rogatica preko Romanije, Sarajevo-Foča preko prevoja Rogoj i Vlasenica – Han Pijesak preko prevoja Han Pogled.\nZbog snježnih smetova u prekidu je saobraćaj na regionalnom putu Ulog – Klanci preko prevoja Morine.\nU nižim predjelima saobraća se mjestimično po mokrim i klizavim kolovozima, a zbog niske temperature moguć je nailazak na poledicu, posebno preko mostova, nadvožnjaka i na prilazima tunelima.\nIz AMS vozačima savjetuju opreznu i sporiju vožnju, te da na put ne kreću bez zimske opreme.\nNa području Federacije BiH zbog radova u tunelu “Crnaja” na putu Konjic-Jablanica tokom dana saobraća se naizmjenično jednom trakom, dok se u noćnim satima od 23.30 do 4.30 saobraćaj obustavlja.\nZbog radova u tunelu “Skela”, na magistralnom putu Jajce – Donji Vakuf tokom dana saobraća se naizmjenično, jednom trakom, dok se u noćnim satima, od 22 do šest časova saobraćaj obustavlja i preusmjerava na obilaznicu oko tunela.\nUsporeno, zbog radova, saobraća se na putnim pravcima: Olovo-Kladanj, Jablanica-Mostar, Blažuj-Gromiljak, Doboj-Gračanica, Grude-Ljubuški i Stolac-Hutovo.\nNEWER POSTGodišnjica potpisivanja Dejtonskog sporazuma u Parizu\nOLDER POSTSmiješne prijetnje Njemačkoj i Americi, živimo od pomoći


„Knauf“ iz Srbije izvozi 60% svoje proizvodnje › Made-in-Germany.rs\nKnauf Insulation – fabrika kamene mineralne vune u Surdulici, dostigla je godišnju proizvodnju od 44.000 tona izolacionog materijala.\nMarija Ilić, marketing menadžerka ove kompanije, navela je u izjavi za agenciju „Tanjug“, da se 60 posto njihove ukupne proizvodnje izvozi na tržišta zemalja u regionu, u Bugarsku, Rumuniju, Grčku, Makedoniju, Albaniju, Hrvatsku i Crnu Goru, ali i da se kamena vuna iz Surdulice izvozi i u Kinu, Tursku, Azerbejdžan, Izrael i Saudijsku Arabiju.\n– „Knauf insulation“ u Srbiji zapošljava 130 radnika, a surdulička fabrika jedna je od nauspešnijih firmi na jugu Srbije. U maju ove godine fabrika je trebalo da obeleži jubilarnih 40 godina rada naše kompanije, ali je zbog poplava i solidarnosti sa ugroženima, obeležavanje tog jubileja otkazano – objasnila je Ilićeva.\nOna je podsetila da je „Knauf Insulation“ multinacionalna kompanija sa sedištem u Nemačkoj, 2005. godine kupila u Srbiji nekadašnju fabriku „Vunizol“, osnovanu 1974. godine. Od tada je, kako je navela, u modernizaciju ove fabrike i njene proizvodnje kompanija uložila 25 miliona eura. Fabrika u Surdulici na taj način je 2007. godine potpuno rekonstruisana, izgrađena je nova proizvodna linija i povećan proizvodni kapacitet. Kako Ilićeva naglašava, pri tome se vodilo računa i o životnoj sredini, pa su instalirana moderna postrojenja za prečišćavanje vazduha i vode.\n– U našoj fabrici godišnje se proizvede mineralne vune dovoljno za potpunu izolaciju 12.000 prosečnih kuća. Osim za termo i zvučnu izolaciju, kamena vuna je dobra i kao protivpožarna zaštita, jer taj materijal dozvoljava zidovima da „dišu“ i ne doprinosi stvaranju vodene pare i buđi na zidovima. Bilo bi dobro kada bi veći procenat proizvodnje izolacionog materijala ostajao u Srbiji, jer bi to značilo da raste svest građana o potrebi za štednjom i racionalnom potrošnjom energije. Boljom izolacijom objekata građani bi ostvarili direktne uštede u kućnom budžetu i mogli bi da smanje račune za grejanje i hlađenje – kaže Ilićeva i navodi da su rezultati eksperimenta koji je kompanija „Knauf Insulation“ iz Mađarske sprovela na dve kuće u Mađarskoj, pokazali da se ukoliko je dobro urađena izolacija, potrošnja energije zimi u porodičnim kućama može smanjiti i za 50 procenata, a računi za energente mogu biti prepolovljeni.\nU „Knauf insulationu“ nadaju se da će država Srbija uspešno iskoristiti sve raspoložive pretpristupne fondove EU namenjene poboljšanju energetske efikasnosti, a kako ističu, ne bi bilo na odmet ni da država subvencioniše i podstiče građane da ulažu u energetsku efikasnost objekata. Kako su naglasili, u Srbiji postoji ogroman potencijal za ulaganje u energetsku efikasnost objekata, jer je oko 80 posto kuća energetski neefikasno.\nPrema novim pravilnicima, u našoj zemlji svaki novi objekat mora da pripada „C“ energetskom razredu, tako da je za nove objekte predviđena ugradnja izolacije debljine 12 centmetara, a za stare objekte, debljine najmanje osam centimetara.\nFabrika „Knauf Insulation“ u Srbiji deo je svetske porodice od oko 40 fabrika u različitim delovima sveta, koje se bave proizvodnjom izolacionih materijala u građevinarstvu i industriji.\nKategorije Izaberi kategoriju AKTUELNO (5.325) Drvna industrija (3) Ekologija (349) Finansije (931) Građevinarstvo (216) Industrija (1.251) Auto industrija (400) Energetika (245) Hemijska industrija (119) Mašinogradnja (106) Prehranbena industrija (228) Tekstilna industrija (56) Informatika (182) infrastruktura (110) Investicije (1.792) Komunikacije (193) Poljoprivreda (337) Proizvodnja (841) Rudarstvo (26) školstvo (14) Tehnologija (743) Transport (227) Trgovina (640) Tržište rada (461) Turizam (237) Usluge (359) Zanatstvo (88) Zdravstvo (306) BLOG (229) Napravljeno u Nemačkoj (1)\nArhiva članaka Izaberi mesec septembar 2020 (48) avgust 2020 (57) jul 2020 (59) jun 2020 (61) maj 2020 (60) april 2020 (63) mart 2020 (62) februar 2020 (52) januar 2020 (57) decembar 2019 (59) novembar 2019 (59) oktobar 2019 (60) septembar 2019 (57) avgust 2019 (57) jul 2019 (51) jun 2019 (56) maj 2019 (55) april 2019 (54) mart 2019 (54) februar 2019 (53) januar 2019 (54) decembar 2018 (59) novembar 2018 (56) oktobar 2018 (54) septembar 2018 (59) avgust 2018 (60) jul 2018 (52) jun 2018 (53) maj 2018 (48) april 2018 (54) mart 2018 (59) februar 2018 (48) januar 2018 (55) decembar 2017 (58) novembar 2017 (56) oktobar 2017 (56) septembar 2017 (45) avgust 2017 (47) jul 2017 (50) jun 2017 (45) maj 2017 (58) april 2017 (43) mart 2017 (61) februar 2017 (45) januar 2017 (48) decembar 2016 (46) novembar 2016 (52) oktobar 2016 (55) septembar 2016 (56) avgust 2016 (59) jul 2016 (44) jun 2016 (52) maj 2016 (59) april 2016 (51) mart 2016 (50) februar 2016 (47) januar 2016 (48) decembar 2015 (56) novembar 2015 (69) oktobar 2015 (60) septembar 2015 (116) avgust 2015 (148) jul 2015 (133) jun 2015 (133) maj 2015 (133) april 2015 (121) mart 2015 (104) februar 2015 (94) januar 2015 (97) decembar 2014 (121) novembar 2014 (81) oktobar 2014 (68) septembar 2014 (81) avgust 2014 (71) jul 2014 (69) jun 2014 (64) maj 2014 (89) april 2014 (54) mart 2014 (90) februar 2014 (76) januar 2014 (71) decembar 2013 (45) novembar 2013 (10) oktobar 2013 (3) septembar 2013 (6) avgust 2013 (1)\nKategorije Izaberi kategoriju AKTUELNO (2.763) Auto industrija (400) BLOG (228) Drvna industrija (3) Ekologija (349) Energetika (245) Finansije (931) Građevinarstvo (216) Hemijska industrija (119) Industrija (302) Informatika (182) infrastruktura (110) Investicije (1.792) Komunikacije (193) Mašinogradnja (106) Napravljeno u Nemačkoj (1) Poljoprivreda (337) Prehranbena industrija (228) Proizvodnja (841) Rudarstvo (26) školstvo (14) Tehnologija (743) Tekstilna industrija (56) Transport (227) Trgovina (640) Tržište rada (461) Turizam (237) Usluge (359) Zanatstvo (88) Zdravstvo (306)


Hrana tokom praznika - mudro uživajte u predstojećim praznicima\nSezona praznika se približava, a to je obično vreme kada volimo da se opustimo i zajedno sa dragim ljudima okupimo oko bogate trpeze. Budući da nam je tada teško da ostanemo umereni, ubrzo osetimo posledice prekomernog uživanja u hrani. No, umesto uobičajenog kajanja predlažemo da ove godine probate nešto sasvim drugačije. Dajemo vam rešenje uz pomoć koga možete na pametan način pripremiti ukusne zimske recepte, a da pri tom ne ispašta vaša linija. Predlažemo da probate naše recepte sa niskokalorijskim ili zaslađivačima bez kalorija. Stručnjaci se slažu da zaslađivači mogu pomoći ljudima da smanje unos kalorija, ali i da su oni najkorisniji kad se koriste u kontekstu aktivnog, zdravog načina života koji uključuje uravnoteženu ishranu i redovnu telesnu aktivnost. Hrana tokom praznika ne mora da vam uništi liniju!\nHrana tokom praznika – predlog 1: Novogodišnji voćni keks\nHrana tokom praznika – predlog 2: Najlepša topla čokolada bez šećera\nHrana tokom praznika – predlog 3: Zimske štanglice\nGladovanje i mršavljenje – smršajte zdravo uz post na sokovima


Knjaževčani pomogli u prikupljanju novca za lečenje Lazara Stojkovića – Knjaževačke vesti\nHome / 2020 / Knjaževčani pomogli u prikupljanju novca za lečenje Lazara Stojkovića\n„Porodični centar“ u saradnji sa ljudima dobre volje organizovao je u subotu 3. oktobra humanitarni bazar na platou ispred Doma kulture.\nTom prilikom, prikupljeno je 124 000 dinara koje su direktno uplaćene na žiro račun fondacije “Budi human – Aleksandar Šapić“ koji je ova fondacija namenski otvorila za Lazara. Učešće u ovoj humanitarnoj akciji imali su svi Knjaževčani, od mališana u PU “Bajka”, vaspitača, osnovaca i srednjoškolaca do starijih sugrađana.\nKada je nekome potrebna pomoć, Knjaževčanima nije teško da se organizuju i pokažu humanost na delu. Tako je bilo i na ovom bazaru kada su ljudi ponudili ono što imaju. Najmlađi Knjaževčani su svom drugu Lazaru poklonili lutkarsku predstavu, a po simboličnim cenama prodavale su se polovne igračke, knjige, suveniri, ručno rađeni predmeti, slatkiši i vaučeri za različite usluge.\nDeo vaučera koji su preostali, sugrađani će moći da kupe u prostorijama Udruženja „Porodični centar“ do 15. oktobra, a sav naknadno prikupljen novac biće takođe uplaćen na Lazarev račun kod fondacije „Budi human“. Određene donirane stvari „Porodični centar“ će oglasiti preko društvenih mreža i na taj način prikupiti dodatna sredstva. Takođe, zahvaljuju svim učesnicima u ovoj lepoj akciji.\nUkoliko niste bili na bazaru, a želite da na neki način doprinesete Lazarevom lečenju, možete upisati 850 i poslati SMS na 3030.\nPrevious: Nenad i Sofija vicešampioni turnira u Zaječaru\nNext: Knjaževačke Odbojkašice porazom počele novu sezonu


► Novi Pazar: Preminulo dvoje, na respiratorima su tri a ukupno je 209 pacijenata\n04.07.2020 | 12:08h ► 13:46h Beograd\nFoto: Beta/Nikola Kočović\nTokom prethodnih 24 sata od posledica infekcije koronavirusom u novopazarskoj bolnici preminula su dva pacijenta - po jedan iz Novog Pazara i Tutina, izjavio je koordinator te zdravstvene ustanove Mirsad Đerlek.\n"U istom periodu prilimili smo još 13 pacijenata, čime je ukupan broj trenutno 209. U respiratorskoj jedinici imamo deset popunjenih kreveta, od kojih su troje i priključeni na aparate", rekao je danas Đerlek.\nPrema njegovoj oceni, iako je stanje daleko od dobrog, ono se polako stabilizuje, pošto je bolnica u proteklih nekoliko dana dobila pomoć kolega iz drugih bolnica i Vojske Srbije.\n"Na raspolaganju sada imamo dodatnih 27 civilnih i 45 vojnih lekara i tehničara. Očekujem da do kraja dana vojna poljska bolnica počne da prima i prve pacijente", rekao je Đerlek.\nKoordinator bolnice je izjavio da je oko 70 lekara i sestara već izvesno vreme na bolovanju, što se donekle poklapa sa ljudstvom angažovanom iz drugih centara.\n"Lično ću proveriti dokumentaciju svih bolovanja. Ukoliko se u bilo kojem slučaju ispostavi da je ono bilo lažirano, dobiće otkaz", naglasio je Đerlek.\nTurska je jutros kao pomoć Opštoj bolnici u Novom Pazaru poslala zaštitne maske, respiratiratore turske proizvodnje, nosila, vizire i zaštitne naočare, a deo pomoći su za Tutin uputile i pobratimljene opštine iz Turske, saopštilo je Bošnjačko nacionalno veće (BNV).\nMedicinsku opremu je obezbedilo Ministarstvo zdravlja Turske, a oprema je na aerodromu Etimesgut u Ankari utovarena u turski vojni teretni avion.\nPredsednica BNV, Jasmina Curić, je na konferenciji za novinare zahvalila predsedniku Turske Redžepu Tajipu Erdoganu, od koga je zbog pogoršane epidemiološke situacije u Sandžaku pismom zatražila pomoć.\nOna je zahvalila "Erdoganu i turskom narodu" i dodala da svaki čin solidarnosti pokazuje da su građani Turske i bošnjačka dijaspora "most između balkanskih zemalja".\n"Vrlo je važno zahvaliti za sve donacije, pre svega iz naše dijaspore koja nesebično šalje pomoć i koja je ovog puta 'položila ispit'. Svakdodnevno imamo pozive brojnih organizacija koje nude pomoć", dodala je Curić.\nTurska je 8. juna uputila pomoć u pet zajednica u Srbiji, Bosni i Hercegovini, Crnoj Gori, na Kosovu i u Albaniji.\nDanas je turski avion s medicinskom pomoći namenjenom pre svega Novom Pazaru i Tutinu, kako je prenela Radio-Televizija Srbije, na beogradskom aerodromu dočekao potpredsednik Vlade Rasim Ljajić i zahvalio Turskoj navodeći da je stigla velika količina pomoći.\n"O kolikoj količini robe se radi, najbolje ilustruje činjenica da je pun avion ranije bio namenjen za dve ili tri države, a sada je pun avion sa zaštitnom, medicinskom opremom, dezinfekcionim sredstvima i drugom opremom, namenjen za dva ili tri grada, ili opštine u Srbiji", rekao je Ljajić.\nAmbasador Turske u Srbiji Tandžu Bilgič rekao je da je Turska uz Srbiju i Novi Pazar u borbi protiv pandemije.\nOna se zahvalila "Erdoganu i turskom narodu" i dodala da svaki čin solidarnosti pokazuje da su građani Turske i bošnjačka dijaspora "most između balkanskih zemalja".\n"Vrlo je važno zahvaliti se na svim donacijama, pre svega donacijama iz naše dijaspori, koja nesebično šalje pomoć i koja je ovog puta položila ispit. Svakdodnevno imamo pozive od brojnih organizacija koje nude pomoć", dodala je Curić.\nTurska je prethodno, 8. juna, uputila pomoć u pet zajednica regiona, u Srbiju, Bosnu i Hercegovinu, Crnu Goru, Kosovo i Albaniju.